Бир одам саҳрода чанқаб, зўрға кетаётса, узоқдан байроқ кўринибди. Хурсанд бўлиб, қараса бир савдогар, галстук-бўйинбоқ сотиб турганмиш:\n— Эй, ошна сув бер ҳозир ўлиб қоламан, - деса.\n— Менда сув йўқ, галстук олмайсанми?, - дермиш.\n— Галстугингни бошимга ураманми? Сув бер, илтимос.\n— Менда сув йўқ! Хоҳласанг, анави тепалик орқасида акамнинг ошхонаси бор, - деб ўша ерга жўнатибди.\nҲалиги одам бир соат ўтгач, қайтиб келиб:\n— Эй, ифлос галстугинг неча пул ўзи? Аканг галстукингсиз ошхонага киритмас экан-ку...\nБир ўғри ҳилват кўчада юриб кетаётса, орқасидан кимдир "Тўхта!" дебди.\nОрқасига секин ўгирилиб қараса азроил турган экан.\n— Қўрқитвардинг! Мен милициямикин дебман, - дермиш ўғри.\nДорбоз дордан ўтаётиб, аксириб юборибди. Пастдагилар “Соғ бўлинг!” дейишибди.\nЛекин кеч бўлган эди...\nБир куни тиш пастаси билан совун ҳасратлашиб қолишибди:\n— Мени одамлар оғзиларига солиб, тишларига ишқалашади... – дебди тиш пастаси.\n— Шукур қил, ношукур! – дермиш совун.\n— Манави дориларни олиб қўйинг.\n— Вой, аччиқлигини. Қандай дори эди ўзи?\n— Суваракка қарши...!\nЯрим кечаси қабрдан бир арвоҳ чиқиб, ёнидаги қабрга қараб:\n— Оғайни, юр шаҳар айланиб келамиз, - дебди. Ёнида ётган арвоҳ ҳам, - Майли кетдик, - дебди-да, қабр тошини кўтариб олибди.\nБояги арвоҳ ҳайрон бўлиб:\n— Буни нима қиласан?, - деса, шериги:\n— Кўчада милиция паспортимни сўраса нимани кўрсатаман, - дермиш.\nБир одам ҳаётдан тўйиб, яшагиси келмай ўзини осишга қарор қилибди. Дарё устидан ўтган кўприкка арқон боғлабди. Арқонни бўйнидан ўтказиб, ўзини сувга ташлаган экан, арқон узилиб кетибди. У одам эса сузишни билмас экан. Бир амаллаб типирчилаб-типирчилаб қирғоққа чиқиб олибди. Қирғоқда туриб:\n— Эҳ, худога шукур! Ўзимни осаман деб чўкиб кетишимга сал қолди-я!, - дермиш.\nБолға билан болта бардан қочиб чиқаётишса, олдиларидан арра чиқиб қолибди.\n— Нимадан қочяпсизлар? – дебди арра.\n— Ичкарида сварка маст бўлиб, тўпалон қиляпти, - дермуш болға билан болта.\nБир иримчи киши йўлда кетаётган экан, олдидан қора мушук ўтиб қолибди.\nШошилиб орқасига етти қадам юрган экан, машина уриб кетибди.\nЛотин алифбосида ўқишни билмайдиган бир йигит дўконга келиб сўрабди:\n— Анави Соса сола қанча туради?\n— У Соса сола эмас, Кока кола, - деб жаҳл билан гапирса, йигит:\n— Узр, билмабман. Ёнида турган Ғанта қанча? – дермиш.


16:19 / 04.05.2019\nАгар мунтазам равишда учрашувлардан воз кечиб, ҳамкорликдаги режаларни бекор қилсангиз дўстлигингиз чиппакка чиқади ёки янги дўстлар орттириш имкониятидан маҳрум бўласиз.\nКўпчилик яқин дўстлари кўп бўлишини истайди, бироқ ўзлари бунинг учун ҳаракат қилишга тайёр эмаслар.\nАлбатта ҳаётингизда учраган барча инсонлар билан дўст тутина олмайсиз. Бу зарур ҳам эмас. Бироқ яқин дўстга эга бўлишни истасангиз, Жеки Луо универсал маслаҳатлар беради.\n1. Илк қадамни қўйинг\nҲурмат ва яхши муносабатни ҳис этган инсонларингизга улар билан суҳбатлашиш қизиқ экани ҳақида айтинг. Агар улар бунга қизиқиш билдирмасалар, қўрқинчли жиҳати йўқ. Ўта мижғов бўлиб кўринишдан қўрқиб, бирор янги нарсани ўрганиш имкониятини қўлдан бой берманг.\n2. Заиф бўлишдан чўчиманг\nЎз муаммоларингиз ҳақида гапиринг ва одамлардан улардаги қийинчиликлар ҳақида сўранг. Фақат бар, қаҳвахоналарда учрашманг, дўстларингизни уйингизга ҳам таклиф этинг. Совғалар беринг. Дўстлик учун бир-бирингизни борингизча қабул қилиш муҳим. Кучсиз жиҳатларингизни кўрсатмасангиз, бунинг имкони бўлмайди.\n3. Эътибор беришни истамасангиз, “йўқ” дейишни ўрганинг\nҚўпол эшитилади, лекин сизнинг ҳам, ўзга кишининг ҳам вақт ва кучини тежайди. Ҳақиқий туйғуларсиз дўст бўлишга интилиш - эзгуликни намойиш этиш эмас. Шундай экан, кейинроқ яна учрашишга ваъда берманг. Ҳар иккингизнинг ҳам вақтингиз чегараланган. Уни ҳақиқатан ҳам муҳим бўлган инсонларга сарфлаган маъқул.\n4. Розилик билдиринг\nАгар дўстингиз биринчи бўлиб режаларни таклиф этса, келаси сафар уни ўзингиз бирор ерга таклиф қилинг. Агар учрашувни бекор қилишингиз керак бўлса, бошқа вақт бўйича таклиф беринг. Янги келишувга амал қилишга ҳаракат қилинг.\n5. Ўзингиз учун қулай инсонларни қўллаб-қувватланг\nБаъзида дўстларга сизнинг жисмонан мавжуд бўлишингиз керак бўлса, бошқа вақтларда ҳиссий қўллаб-қувватлашнинг ўзи етарли бўлади. Бироқ доимий равишда танловни уларнинг фойдасига ҳал қилсангиз, дўстлардан ҳам, дўстликдан ҳам тез орада ҳеч нима қолмайди. Уни сақлаш учун эса ҳар икки томон ҳаракат қилиши лозим.\nУмумий жиҳатлар кўп ёки мулоқот қилиш қулай бўлганидагина яқин дўстлик юзага келмайди. Дўстлигингиз йўққа чиқиши учун унинг ҳаётидаги қанча муҳим воқеалар ёки тадбирларни қолдириш керак. Сиз ўйлагандан анча камроқ.\nШунинг учун келаси сафар дўстга вақт ажратиш ёки бошқа нарсани бажариш борасида бирор нарсани ҳал қилиш керак бўлса, ёдингизда бўлсин, ушбу танлов муносабатларингизга таъсир қилади.


Ислом Каримов болалигида ким бўлишни орзу қилганди? - Zamin.uz\n17:35 / 07.11.2018\n«Ислом Каримовнинг болалиги уруш ва урушдан кейинги оғир дамларга тўғри келди. Кичикликдаёқ пешона тери билан нон топиш нима эканини билдилар», - деб ёзади Татьяна Каримова.\n«Урушдан кейин барча машаққатли ҳаёт кечиргани маълум. Уларнинг ҳам оилалари эҳтиёжманд эди. Самарқанднинг эски шаҳар қисмида яшаган оддий оила. Ислом Каримов мактабга чиққан кезлари рус тилини билмас эдилар, аммо букилмас ирода, қатъият ва собитқадамлик боис рус мактабини олтин медалга битирдилар. У киши ёзган иншолар намуна ўлароқ бутун синфга ўқиб берилган экан. Кейинроқ синфдошлари тан олишича, Ислом Каримовнинг иншоларидан олий ўқув юртига кириш имтиҳонида “шпаргалка” сифатида фойдаланишган. Шу тариқа оддий оилада вояга етган йигит мактабни муваффақиятли тамомлаб, тақдирига пешвоз чиқмоқ учун сафарга отланди. Ўша кезлар олтин медал ва олам-олам орзулар у кишининг бор-йўқ бисоти эди. Тақдир ҳукми билан киндик қони тўкилган она заминга мустақил Ўзбекистоннинг Биринчи Президенти бўлиб мангуга қайтдилар.\nСинфдошларидан бири Ислом Абдуғаниевичнинг шахсий маслагини ёрқин намоён этувчи, мактаб йилларига доир бир воқеани хотирлаган эди. Ёзги мева йиғим-терими пайти ёши улуғ бир киши болалардан келажакда ким бўлишлари ҳақида сўрайди. Кўпчилик учувчи, токар каби касбларни эгаллаш истагини билдиради. Ислом Каримовнинг жавоби эса болаларни ҳам, катталарни ҳам ҳайрон қолдиради: “Мен Амир Темурга ўхшасам дейман!”», - дея хотиралари билан ўртоқлашади Татьяна Каримова.\nУнинг ёзишича, мактаб йиллариданоқ Максим Горкий ҳикояси персонажи – ўз жонидан кечган, юрагини машъал каби ёқиб халқни қутқариб қолган Данко Ислом Каримовнинг энг севимли адабий қаҳрамони бўлган. Унинг “Оташ каби ёниб, ўзгалар йўлини ёрит!” деган шиори ёш Ислом Каримовнинг юрагида муҳрланиб қолган. “Замин” янгиликларини “Youtube”да кузатиб боринг\nИслом Каримов ва Татьяна Каримова 2016 йилни қарши олмоқда\n31-12-2018, 15:00, Жамият\n17 ёшли Ислом Каримов\n12-02-2018, 15:45, Жамият\n11-01-2018, 16:39, Жамият\nЯнгиликлар » Жамият » Ислом Каримов болалигида ким бўлишни орзу қилганди?


Анвар Санаев — Уч йиллик иккинчи «запрет»га Юлдуз Усмонова сабаб бўлган (видео) - Zamin.uz\n19:01 / 25 февраля 2020\n- Биринчи ‘запрет’дан қутулиб, альбомлар тақдим қилдим. Концертлар бўлиб ўтди, кейин суҳбатга чақиришлар бошланди. ‘Ўзбегим таронаси’ радиосига суҳбатга бордим. ‘Запрет'га тушишимдан олдин Ўзбекистон халқ артисти Юлдуз Усмонова бир суҳбатида мени мақтадилар. Уларнинг сўзларидан кейин мухлислар орасида янада ҳурматим ошиб кетди, унгача улар билан шахсан таниш эмас эдим.\nЮлдуз Усмоновага миннатдорчилик билдириш учун концертларига катта гул кўтариб бордим. ‘Юлдуз опа, обрўйимни кўтардингиз, мен учун бу жуда катта гап’ деганимда улар ‘Мен суҳбатда тўғрисини айтганман, ҳақиқатдан ҳам яхши ижод қиляпсиз’ дегандилар.\n"Ўзбегим таронаси"даги суҳбатда "Қайси устоз санъаткорларнинг қўшиқларини ёқтирасиз?" деган савол бўлди. Мен Юлдуз Усмоновани жуда ҳам ҳурмат қилишимни, улардек бўлишни ҳар битта қўшиқчи орзу қилишини айтдим. Бу инсон ‘Ўзбекистон номини чет элларда эслатиб туради, концертлари туфайли Юлдуз Усмонова дейишганда Ўзбекистон ҳам чет элликларнинг кўз олдига келади’ деганман. Суҳбатдан чиқишим билан ҳали уйга етиб бормасимдан, йўлда телефон бўлиб ‘Сенга ‘запрет’ келди. Суҳбатда Юлдуз Усмонова ҳақида нима деган эдинг?’ дейишди.\nШу сабаб бўлиб яна уч йил ‘запрет’да юрдим. Ўша вақтда Юлдуз Усмонова ҳам ‘запрет’да экан, уларни мақтаганим учун мени ҳам ‘запрет’га тиқишган экан, - дейди Анвар Санаев.


Қирғизистон прокуратураси Ўмурбек Бабановга қарши жиноят иши қўзғатди\nPosted on 06/11/2017 by nurbek in Марказий Осиё, Хабарлар with 0 Comments\nБи-Би-Си радиосининг хабар беришича, Қирғизистон Бош прокуратураси президентликка номзод Ўмурбек Бабановга қарши жиноят иши қўзғатган.\nБунга Қирғизистон парламенти депутати Бабановнинг президентлик сайловолди ташвиқоти пайти ўшлик ўзбеклар олдида гапирган маърузаси сабаб бўлган.\nБош прокуратура хабар тарқатишича, Қирғизистон президентлигига номзод билан бирга “бошқа шахсларга” нисбатан ҳам жиноят иши очилган.\nПрезидентлик сайлови ташвиқоти доирасида “Республика – Ата Журт” партияси раҳбари Ўмурбек Бабанов шу йил 28 сентябрь куни Қирғизистон жанубидаги Ўш шаҳри Амир Темур кичик туманида яшайдиган ўзбек сайловчилар билан учрашган.\nҚирғизистон Бош прокуратурасига кўра, “…Омурбек Бабанов, аҳоли орасида ўзбеклардан кўпроқ овоз олиш мақсадида, ўзбек миллатига мансуб шахсларнинг ҳуқуқлари поймол этилаётгани, мамлакатда мавжуд миллатлараро тенгсизлик ҳамда давлат органлари томонидан ўзбек миллатига мансуб шахсларга нисбатан бўлаётган босимлар ҳақида фикр билдирган ва йиғилганларни ушбу ҳолатга нисбатан фаол қаршилик кўрсатишга чақирган”.\nПрезидентликка номзоднинг нутқини филологик-сиёсий экспертизадан ўтказишга қарор қилинган.\nЭкспертиза жаноб Бабановнинг ушбу нутқида, миллатлараро низо қўзғаш, одамларни амалдаги ҳокимиятга бўйсунмасликка ундаш ва амалдаги ҳокимиятни ағдаришга қаратилган даъватлар бор, деган хулосага келган.\nШунингдек, Интернет социал тармоқларида тарқалган Ўмурбек Бабановнинг нутқи видеоси монтаж қилинганми ёки йўқ, деган саволга жавоб топишга қарор қилинган ва Қирғизистон Давлат суд-эксперт хизмати монтаж қилинмаган, дея хулоса берган.\nЭлектрон оммавий ахборот воситаларида Ўмурбек Бабанов гўёки “Тиз чўкиб юргандан кўра, тик туриб ўлган маъқул”, “Агар бирор бир милиционер ўзбекларга тегинса, у ишдан ҳайдалади”, деб айтган иборалари эълон қилинган.\nПрезидентликка номзоднинг штаби эса бу баёнотлар Бабанов айтган иборалар мазмунидан узиб олингани ва видео монтаж қилингани ҳақида хабар тарқатган.\nҚирғизистон Бош прокуратураси Жиноят кодексининг “Конституциявий тузумни зўравонлик билан ўзгартиришга чақириқ” ва “Миллий, ирқий ёки диний нифоқ қўзғаш” бандлари бўйича жиноят иши бошлаган.\n“Республика – Ата Журт” партияси раҳбари Ўмурбек Бабанов ўзига нисбатан жиноят иши қўзғатилишини қоралаб баёнот тарқатган.\n“Бугун биз ҳуқуқни муҳофаза қилиш органлари томонидан ўзбошимчаликнинг гувоҳи бўлди. Улар менга нисбатан буткул тўқиб чиқарилган, сиёсий жиноят ишини қўзғатишди. У ерда ҳамма нарса оқ ип билан тикилган ва буни ҳаммамиз кўриб турибмиз”, дейилади Бабанов номидан тарқатилган баёнотда.\nҚирғизистон президентлик сайлови 15 октябрь куни ўтказилди ва унда шу вақтгача Бош вазир лавозимини эгаллаб келган, Алмазбек Атамбаевнинг “Социал Демократлар партияси”дан бўлган Сўўрўнбай Жээнбеков ғалаба қозонгани эълон қилинди.


ХВЖ Покистонга шошилинч кредит пакетини бериши мумкин\nХВЖ директори Кристин Лагард.\nХалқаро валюта жамғармаси шошилинч қарз сўраган Покистонга кейинги ҳафталарда ушбу масалани муҳокама қилиш учун махсус ишчи гуруҳ юборади. Бу ҳақда ХВЖ директори Кристин Лагард 11 октябрь куни Индонезияда Покистон молия вазири Асад Умар билан бўлиб ўтган учрашув ортидан баёнот берди.\nАгар келишувга эришилса, бу билан ХВЖ Покистонни 1988 йилдан бери 13- марта қутқариб қолган бўлади. Сўнгги марта жамғарма 2013 йилда Исломободга 6,7 миллиард доллар қарз берган эди.\nҲафта бошида Покистон бош вазири Имрон Хон тўлов баланси инқирози олдини олиш учун Исломобод билан дўстона муносабатда бўлган давлатлардан ҳамда ХВЖдан 12 миллиард доллар ёрдам сўрашига тўғри келишини айтган эди.\nХитой Покистонга мамлакат орқали Ҳинд океанига чиқувчи транспорт тармоғини қуриш учун 60 миллиард доллардан кўпроқ сармоя ва қарз ажратишини билдирган.\nХалқаро валюта жамғармасига сезиларли таъсир ўтказувчи АҚШ Хитой қарзини тўлай олмайдиган ривожланаётган давлатларга кредит бериб калётганини танқид қилиб келади. АҚШ Давлат котиби Майк Помпео Покистоннинг ХВЖ томонидан яна қутқарилиши “мантиқсиз” эканлигини, сабаби бу ёрдам маблағини Покистон Хитойга бўлган қарзларини тўлаш учун ишлатишини айтган.


ТелиаСонеранинг “ўзбек” ишида учинчи гумондор аниқланди « Ўзбекистон Халқ Ҳаракати\nТелиаСонеранинг “ўзбек” ишида учинчи гумондор аниқланди\n05 April 2013 - 15:08\nТелиаСонера телеком ширкатининг Ўзбекистонда 3G лицензиясини сотиб олиш усулларини тергов қилаётган прокурорлар учинчи гумондорни аниқлашган.\nШиркат 2007 йилда Ўзбекистонда лицензияни сотиб олиш учун юзлаб миллион доллар пора тўлагани тергов қилинмоқда.\nТелиа раҳбарияти хабар агентликларига прокурорлар эндиликда бу иш билан боғлиқликда уч кишини тергов қилаётганларини билдирди.\nТелиа бу айбловлар асоссиз деб келади.\nШиркат воизи Саломон Бекеле учинчи гумондор эндиликда Телиа ширкатида ишламаслигини айтди. Қолган икки гумондор ширкатда ўз фаолиятларини давом эттирмоқдалар.\nПрокурорлар Телиа 3G лицензияси учун Гибралтарда рўйхатдан ўтган Такилант ЛТД фирмасига 2.3 миллиард швед кронасини тўлагани ва бу фирма аслида Ўзбекистон президентининг қизи Гулнора Каримовага тегишли бўлганини билгани борасидаги айбловларни тергов қилишмоқда.\nШвед маҳкамаси Такиланга тегишли мол-мулкни музлатган.\nТелианинг илтимоси билан ҳуқуқшунослик идораси олиб борган мустақил тергов порахўрлик ёки пул ювиш ҳодисаси юз берганига далил-исбот топа олмаган, аммо керакли текширувлар олиб борилмагани туфайли порахўрлик қайсидир босқичда юз берган бўлиши мумкин, дея хулоса қилган.\nБу хулоса ортидан ширкатнинг собиқ раҳбари истеъфо берганди.\nАйни дамда Телиасонеранинг янги бош ижрочи директори Мари Эйрлинг ширкатнинг хорижий бозорлардаги барча олди-бердиларини тубдан текширишга буйруқ берган.\nЭйрлин хоним бу текширув учун мустақил ҳуқуқий идорани ёллашини билдирган. Мазкур текширув Ўзбекистон бўйича терговни олиб борган Майнхаймер Свартлинг терговидан анча катта бўлади.


10 июл 2020, Тошкент вақти: 14:34\nРоссия президенти Владимир Путин ўз лавозимида умрбод қолиши мумкин.\n1 июль куни Россияда ўтказиладиган Умумхалқ овоз беришида сайловчилар мамлакат Конституциясига киритилаётган ўзгартишларга ўз муносабатини билдиради.\nРоссия Конституциясига киритилаётган ўзгартишлардан бирига биноан Владимир Путиннинг президент сифатида ўтказган тўрт муддати “0”га тенглаштирилади, яъни у яна икки муддат президентликка ўз номзодини кўрсатиш ҳуқуқини олади.\nХудди шундай усулдан Ўзбекистоннинг Биринчи президенти ҳам бир неча марта фойдаланган эди.\n“1 июль янги Россия учун тарихий кундир ва Конституцияга ўзгартишлар киритилади. Менинг фикримча, одамлар буни тўғри тушунмоқда. Биз ҳозир кўриб турган ва гапираётган ишларни аллақачон қилиш керак эди. Ҳозир бунинг вақти келди. Бу ўзгартишлар Россия халқига хизмат қиладиган ўзгартишлар бўлади, деб ўйлайман. Шунинг учун янги Россия учун бу янги кун муваффақиятли ўтишини хоҳлайман”.\nБу гапни Ўзбекистон президенти Шавкат Мирзиёев Россия раҳбари Владимир Путин билан Кремлда ўтган учрашуви чоғида айтди.\n“Тарихий кун”нинг тарихи\nВладимир Путин шу йилнинг 15 январида Россия Федерацияси Федерал Мажлисига берган йиллик ҳисоботи давомида, кутилмаганда, мамлакат Конституциясига йирик ўзгартишлар киритишни таклиф қилди.\nПрезидент таклиф қилган ўзгартишлар Россия Федерацияси ҳукумати раиси, унинг ўринбосарлари ва вазирлар номзодларини тасдиқлаш ваколатини Давлат Думасига бериш; минтақалар кучишлатар тизимлари ва прокурорларини Федерация Кенгаши билан муҳокамалардан кейин президент томонидан тайинлаш ва шу каби қатор ташкилий ҳамда баъзи иқтисодий-ижтимоий масалаларга оид ўзгартишлар эди.\nЮртдош ўзбекларнинг Москвадаги минтақалараро “Ватандош” жамияти раиси, ҳуқуқшунос Усмон Баратов фикрича, бундай ўзгартишларни амалга ошириш учун Конституцияга тегиниш шарт эмас.\n“Бу ўзгартишларнинг ҳаммасини амалдаги федерал қонунларга ўзгартиш киритиш билан амалга оширса бўлаверади. Масалан, прокурорларни тайинлаш масаласи. Шу пайтгача минтақалар прокурорларини Бош прокурор тайинлаб келган. Энди бу ваколат президентга ўтказиляпти. “Прокуратура тўғрисида”ги федерал қонун бор. Шу қонунга ўзгартиш киритиш кифоя қилган бўлар эди”.\nВладимир Путиннинг 15 январь кунги чиқиши ортидан Россия жамоатчилиги у таклиф қилаётган ўзгартишларнинг мағзини чақишга, асл мақсад нима эканлигини тушунишга уринди, норозилик чиқишлари бошланиб кетди.\nПутиннинг таклифи янграган кундан тўрт кун ўтиб, Москва шаҳар Думаси депутати Юля Галямина москваликларни Путин таклиф қилаётган ўзгартишларга қарши норозилик билдиришга чақирди.\nБу каби баҳс-мунозаралар бир неча ҳафта давом этди ва ниҳоят орадан қарийб икки ой ўтгач, масалага ойдинлик кирди.\nЭнг асосий ўзгартиш\n10 март куни Путинни қўллаб-қувватловчи “Единая Россия” партиясининг Давлат Думасидаги депутати, СССРнинг биринчи аëл космонавти Валентина Терешкова Конституциядаги президент ваколатлари муддатига оид чекловларни бекор қилиш таклифини муҳокамага қўйди:\n- Ўтган бир ярим ой давомида биз кўплаб сайловчилар билан учрашдик. Уларнинг аксари “Путин ҳокимиятда қолиши керак!”, дея таъкидлади. Гапни айлантириш ва ақллилик қилиш, сунъий конструкцияларни ясашга на ҳожат? Ҳаммасини рўй-рост, очиқча, омма олдида кўриб чиқиш керак. Ёки президент сайловига оид Конституциядаги чекловларни мутлақо олиб ташлаш керак!\nВалентина Терешкованинг бу таклифи янграши биланоқ Владимир Путин Давлат Думасига келиб, бундай таклифга қарши эмаслигини билдирди.\nҲуқуқшунос Усмон Баратов фикрича, Путининг мақсади айнан шу ўзгартишни Конституцияга киритиш эди, қолган ўзгартишлар эса, жамоатчиликни чалғитиш учун қилинмоқда:\n“Асосий мақсад Путин учун янги сайловга йўл очишдир. Қолган янгиликларнинг барчаси: халқ ҳаётини, тиббий хизматни яхшилаш каби ўзгартишларни федерал қонунлар ёрдамида ҳам амалга оширавериш мумкин”.\nРоссия Конституциясига киритилаётган ўзгартишлар тўғрисидаги қонун лойиҳасини Давлат Думаси ва Федерация Кенгаши бир кунда – 11 мартда маъқуллади ва қонунни Владимир Путин 14 мартда имзолади.\nШундан сўнг Россия президенти 22 апрелга Конституцияга киритилган ўзгартишларни Умумхалқ овоз беришига қўйишга қарор қилди.\nКоронавирус туфайли 22 апрелда ўтказилмаган ва мана энди 1 июлда ўтказилиши кутилаётган Умумхалқ овоз беришини россиялик юристлар референдум эмас, мамлакат қонунларида назарда тутилмаган, қонуний оқибатлари тушунарсиз акция сифатида баҳоламоқда. Ҳуқуқшунос Усмон Баратов бундай деди:\n“Ўтказилиши кутилаётган Умумхалқ овоз бериши, эҳтимолий қонуний оқибатларига кўра, жамоатчилик фикрини ўрганиш, холос. Биринчидан, Путин ўзгартишлар тўғрисидаги қонунни имзолаб бўлди. Иккинчидан, Конституциянинг дастлабки икки бобини ўзгартириш учунгина референдум ўтказиш талаб қилинади. Бу ҳолатда ўша икки бобга ўзгартиш киритилмаяпти. Қолган бобларини ўзгартириш учун эса, Федерал Мажлис ваколатлари етарли”.\nСайлов комиссиялари аъзолари ишдан бош тортмоқда\nУмумхалқ овоз бериш куни арафасида ҳам Россияда ҳар куни қарийб 8 минг киши коронавирусга чалиниш ҳолатлари аниқланмоқда. Мана шундай шароитда жойлардаги участка сайлов комиссиялари аъзолари бу тадбирда қатнашишдан бош тортмоқда.\nНовосибирскдаги №1967 участка сайлов комиссияси ходими Алексей Нефедов ўтган ҳафтада эълон қилган видеомурожаатида ўз позициясини изоҳлар экан, бундай дейди:\n- Мен комиссия ишига қонун талабларига жавоб берадиган ҳалол, шаффоф ва рақобатли сайловлар ўтказиш учун келган эдим. Бизга таклиф қилинаётган иш қонун меъёрларидан узоқдир. Дўстлар, ахир биз ўзимизни чиқиндихонадан топиб олган эмасмиз, биз риоя қиладиган сифат андозалари бор. Агар ўзингизга "лайк" йиғмоқчи бўлаётган бўлсангиз, баринг ана "ВКонтакте"да ўтказаверинг овоз беришни. Бизни эса, илтимос, тинч қўйинг!\nПутин – Каримовнинг издоши?\nЮртдош ўзбекларнинг Москвадаги минтақалараро “Ватандош” жамияти раиси, ҳуқуқшунос Усмон Баратов фикрича, қаторасига икки мартадан икки марта президентликка сайланган Владимир Путин лавозимида қолишнинг йўлини топишда Ислом Каримовдан ўрнак олганга ўхшайди:\n“Каримов худди шундай ишларни қилган. Ўзбекистон Конституцияси бўйича ҳам бир киши президентликка икки муддатгагина сайланиши мумкин. Амалда эса, 25 йил президентлик лавозимини бермади”.\nИслом Каримов дастлаб 1991 йилнинг 29 декабрида президентликнинг биринчи муддатига сайланган эди.\n1995 йилнинг 26 мартида ўтказилган референдум орқали Каримовнинг президентлик ваколатлари муддати 2000 йилгача узайтирилган.\n2000 йилнинг 9 январида ўтказилган сайловда Каримов иккинчи муддатга сайланган.\n2002 йилнинг 27 январида ўтказилган референдумда мамлакат конституциясига ўзгартиш киритилган ва президентлик муддати 5 йилдан 7 йилга узайтирилган.\nБу ўзгартишлар муносабати билан Марказий сайлов комиссияси Ислом Каримовнинг аввалги президентлик муддатлари инобатга олинмаслигини¸ унинг яна икки муддатга президент этиб сайланишга ҳақли эканини эълон қилган.\n2011 йили декабрида Ўзбекистон парламенти президентлик муддатини яна қайта кўриб чиқиб¸ уни 7 йилдан 5 йилга ўзгартиришга қарор қабул қилди ва бу ўзгартиш ҳам Каримовнинг аввалги президентлигини нолга туширган¸ унинг яна икки муддатга сайланишига имкон яратган эди.\nМирзиёев - Путиннинг издоши?\nЮртдош ўзбекларнинг Москвадаги минтақалараро “Ватандош” жамияти раиси, ҳуқуқшунос Усмон Баратов Шавкат Мирзиёевнинг 23 июнь куни Кремлда Владимир Путин билан учрашуви чоғида "1 июль янги Россия учун тарихий кундир ва Конституцияга ўзгартишлар киритилади", деган гапига муносабат билдираркан, бундай деди:\n"Агар Путин шу усул билан ҳокимиятдаги ҳаётини узайтириб олса, Мирзиёев ҳам бемалол учинчи, тўртинчи ва ҳоказо муддатларга "сайланиб" олаверади. Бу усулни Туркманистон президенти ҳам қўллайди, умуман, минтақа давлатлари раҳбарлари учун "яхши намуна" бўлади".\nПутин Россия конституциясининг нимасини ўзгартирмоқчи?


Қозоғистон собиқ бош вазирининг жазо муддати қисқартирилди\n15:48 / 19.01.2017\nҚозоғистон суди коррупцияда айбдор топилган мамлакат собиқ бош вазири Серик Ахметовнинг жазо муддатини амнистия актини қўллаган ҳолда қисқартириш сўровини қаноатлантирди. Бу ҳақда "Казинформ" агентлиги суд вакилига таянган ҳолда хабар қилмоқда.\nАхметов 2015 йил декабрида "ўзганинг мулкини ўзлаштириб олиш", "тадбиркорлик фаолиятида ноқонуний иштирок этиш", "лавозим ваколатидан ғаразли мақсадларда фойдаланиш" ва "қонуний тадбиркорлик фаолиятига тўсқинлик қилиш" кабиларда айбдор деб топилган ва 10 йилга озодликдан маҳрум қилинган эди. 2016 йил мартида Қарағанда вилояти апелляция суди бу муддатни 8 йилга туширган эди.\nШундай қилиб, янги қарорга кўра, собиқ бош вазирнинг жазони ўташ муддати бир йил, 7 ой ва 11 кунга қисқартирилган. Бироқ, ҳозирча, суд қарори кучга кирмаган. Айблов томони бу қарор юзасидан норозилигини билдириши мумкин.\nҚозоғистон президенти Нурсултон Назарбоев, 2016 йил 13 декабрида мамлакат мустақиллигининг 25 йиллиги муносабати билан амнистия тўғрисида қонунни имзолаган эди.


Instagram’га янги функция қўшилди – Kommers.uz\nТехнология\t18:30 | 27.1.22\nInstagram’га янги функция қўшилди\nЯнги функция блоггерларга кўпроқ обуначиларни жалб қилишда ёрдам бериши мумкин.\nInstagram ижтимоий тармоғи иловага обуначиларни фойдаланувчининг бўлажак жонли эфирлари ҳақида хабардор қилувчи баннерни қўшди. Бу ҳақда Instagram раҳбари Адам Моссери ўз саҳифасида хабар берди.\nМоссерининг қайд этишича, фойдаланувчилар баннерга хоҳлаганча жонли эфир қўшиши мумкин. Агар фойдаланувчи бир нечта жонли тадбирларни режалаштирган бўлса, улар баннерни босганда рўйхат сифатида кўрсатилади. Шунингдек, аввалроқ фойдаланувчилар постлар ва ҳикоялар орқали бўлажак эшиттиришлар ҳақида хабар берган.\nБелги нафақат фойдаланувчи обуначиларига, балки унинг профилига кирган ҳар бир кишига кўринади. Стримлар учун янги баннер блоггерларга иловада кўпроқ фойдаланувчиларни жалб қилишда ёрдам бериши мумкин.\nЯнварь ойида Instagram АҚШда пулли обуналарни синовдан ўтказа бошлаганди. Айрим блоггерлар энди обуначиларга эксклюзив стримлар ва ҳикоялардан пулли фойдаланишни таклиф қилиши мумкин. Пулли абонентлар «бепул» фойдаланувчилардан фарқлаш учун махсус нишон билан белгиланади.\nАввалроқ Facebook ва Instagram платформаларга NFT яратиш ва сотиш функцияси қўшилиши мумкинлиги хабар қилинганди. Шунингдек, Instagram раҳбари платформанинг 2022 йилги режалари ҳақида гапиргани ҳақида хабар берилди.


Каттақўрғон туманида тиббиёт ходимлари қасамёд қилди – Газета.uz\nКаттақўрғон туман тиббиёт бирлашмасининг 150 нафар шифокори ва 150 нафар ҳамширалари туман мутасаддилари, кенг жамоатчилик олдида қасамёд қабул қилди.\n21 ноябр 2018, 16:58 Жамият\nСамарқанд вилояти Каттақўрғон туман тиббиёт бирлашмасининг 150 нафар шифокори ва 150 нафар ҳамширалари туман мутасаддилари, кенг жамоатчилик олдида қасамёд қабул қилди. Бу ҳақда вилоят ҳокимлиги сайтида хабар берилди.\nВилоят ҳокими вазифасини бажарувчи Э.Турдимовнинг вилоят тиббиёт ходимлари билан учрашувларида соҳадаги камчиликлар, ечимини кутаётган муаммолар ва уларнинг келгусида бартараф этиш юзасидан танқидий фикрлар билдирилди.\n— Тиббиёт муассасалари моддий-техник базасини мустаҳкамлаш ҳамда соҳа ходимлари меҳнатига ҳақ тўлаш тизимини такомиллаштириш бўйича муайян ишлар амалга оширилиб, бунинг учун давлат ва маҳаллий бюджетдан ажратилаётган маблағ салмоғи ошди. Шаҳар ва қишлоқларимизда янги замонавий тиббиёт муассасалари ташкил этилди. Соҳада хусусий тармоқнинг роли кенгаймоқда. Энди соҳа ходимлари ҳам эскича иш услубларидан воз кечиб, замон талабларига мос фаолият кўрсатиши лозим. Асосий мақсад — халқимизга сифатли тиббий хизмат кўрсатиш, уларнинг тизимдан розилигига эришиш бўлиши керак, — дея таъкидлади вилоят раҳбари.\nКаттақўрғон туманида ҳам ушбу белгиланган вазифалар ижросини таъминлаш юзасидан чора-тадбирлар бошланди. Аввало, тиббиёт ходимларининг масъулиятларини оширишга эътибор қаратилди.


CT4-V Blackwing ва CT5-V Blackwing русумлари тақдим этилди – Avto Olam\nAvto Olam > Blog > Автодайджест > CT4-V Blackwing ва CT5-V Blackwing русумлари тақдим этилди\nSeshanba Fevral 9th, 2021.\nЎрта ўлчамдаги Cadillac CT4-V Blackwing 3.6 литрли V6 битурбомотор билан жиҳозланган, унда янги паст инерцион турбокомпрессорлар, бошқа қабул қилиш тизимлари ва бошқарув блоки пайдо бўлди. ATS-V русуми билан таққослаганда, айланиш кучи аввалгидек (603 Нм) бўлса ҳам, қувват 470 дан 479 от кучига оширилди.\nКаттароқ Cadillac CT5-V Blackwing Корветдан 6,2 литрли V8 компрессорли мотор билан жиҳозланган. Янги қўшимчалар таркибига (1,7 литр ҳажмли) қайта ишланган Eaton қувват оширувчи ускунали титанли чиқариш клапанлари ва янги картер поддони киради. Қуввати – 677 от кучи ва 643 от кучига қарши 893 Нм. ҳамда аввалги CTS-V русуми учун 854 Нм.\nИккала суперседан ҳам асосий версиясида Tremec олти поғонали механик узатмалар қутиси билан жиҳозланган. Қўшимча ҳақ эвазига — рулда узатишни ўзгартириш магнийли мосламасига эга, ўн поғонали автомат узатмалар қутисини олиш мумкин. Янги седанлар ҳам аввалги издошлари каби электрон-бошқарув дифференциал блокировкали орқа приводга эга.


Рамазондан кейин нима қиламиз?! — KUKALDOSH.UZ\n06.06.2019 / - Мақолалар, Тавсия\nҲайит байрамларини ҳам ўтказиб олдик. Аллоҳ таолога беадад ҳамду санолар бўлсинки, юртимизда ҳайит байрами жуда қувонарли даражада бўлиб ўтди. Масжидларимиз одамлар билан лиммо-лим тошди. Буни кўриб қувонади киши!\nБир деганда, Рамазон қўлларини очиб биз билан хайрлашиб кетди. Буни кўриб бир хафа бўласиз, бир хурсанд. Хафа бўлишлигимиз сабаби ушбу муборак ойда ибодатлар билан машғул эдик. Хурсанд бўлишлигимиз сабаби – инша Аллоҳ ушбу ойда солиҳ амаллар қилиб, кўп ажрларга эга бўлдик, Аллоҳ таолонинг каломини тиловат қилдик. Аллоҳ таоло Оли Имрон сурасининг 30-оятида шундай марҳамат қилади: “Ўша кунда ҳар бир нафс яхшиликдан қилган амалларини ҳозир қилинган ҳолда топади”. Ҳадиси қудсийда эса: “Эй бандаларим, албатта, мана бу мен сизларни ҳисоб-китоб қиладиган амалларингиздир. Сўнг шунга кўра сизларни мукофотлайман. Кимки яхшиликни топса Аллоҳга ҳамд айтсин! Кимки ундан бошқасини топса фақатгина ўзинигина маломат қилсин!” деб марҳамат қилган (Имом Муслим ривоятлари).\nРамазон ойи бизни тарк қилганини айтдик. Бу ойда фойда қилган фойда қилди, зарар кўрган зарар кўрди. Энди бу ойга келаси сафар етиша оламизми ёки йўқ “Унинг илми Роббимнинг ҳузурида, китобдадир. Роббим адашмайди ҳам, унитмайди ҳам” (Тоҳа сураси 52-оят).\nРамазонни тугашида биз учун ибрат ва панд-насиҳат бор. Рамазон кунлари неъматлар ичида бурканиб, шод-у ҳуррам яшаётган эдик. Сўнг бу кунлар кўз очиб юмгунча ўтиб кетди. Гўёки бизнинг ҳаётимиздан қайтиб келмайдиган бир муддат узилгандек! Лекин бошқа кунлар ҳам ҳаётимизнинг қисмларга бўлинган муддатларидир. Ҳасан Басрий роҳимаҳуллоҳ айтганларки: “Эй Одам боласи! Сен кунлардан иборатсан. Сенинг бир кунинг кетса, бир қисминг кетибди”.\nАгар баҳор келса, унинг аломати атроф муҳитни кўкаламзор қилиб, барча жонзотларни кўзини яйратади. Ҳайвонлар унда лаззат нима эканлигини ҳис қилади. Одамлар ҳам шу жумладан. Энди, Рамазон ойи ҳам худди баҳор кабидир. У кишининг қалбида солиҳ амалларни ундиради, ибодатларга бўлган муҳаббат суви билан суғоради. Бундан кўп кишилар учун манфаатлар бўлади. Тақво неъмати билан мукофотланади.\nКиши Рамазон ойидан чиққанидан сўнг ўзини гўёки воҳа ичидан саҳрога, ёйингки бахт-саодатдан бахтсизликка чиққандек ҳис қила бошлайди. Шу сабабли ҳам кишилар ушбу ойдан сўнг бир неча қисмга ажралиб қоладилар. Хусусан икки қисмга:\nБиринчи қисм – Уларни ушбу ойда ибодат ва Қуръон тиловати билан машғул ҳолда кўрасиз. Уларнинг ҳолатларини кўриб, салафи солиҳлар ёдингизга келади. Аммо, Рамазон ойи чиқиб, улар гўёки қамоқхонадан қутулган қулдек, ўзларини жуда эркин ҳис қила бошлашади. Боғу биёбонларни кўрмагандек турли-тумун жойларга саёҳатга йўл олишади. Рамазон ойидаги ибодатдан, Қуръон тиловатидан асар ҳам қолмайди. Рамазондан кейинг амалларнинг ҳам аҳамиятли эканлигини унутиб қўймайлик, азизлар! Халқимиз орасидаги “Ҳайитбой” ёки “Жумабой” деган сўзлар ўз-ўзидан келиб чиқмаганини билгандирсиз?!\nИккинчи қисм – Улар ҳам Рамазон ойини ибодат ва Қуръон тиловатида ўтказар, солиҳ амалларда ўзаро мусобақалашиб, бир-бирлари билан кимўзар ўйнашади. Қийналиб қолган бева-бечораларнинг ҳолларидан хабардор бўлишади. Етимларнинг кўзлари ва қалбларига қувонч улашади. Рамазон ойи чиқса ҳам, ўзларини ушбу ой ичада юргандек ҳис қилишади. Чунки, бир мавсумда қилиб юрган ишларингизни кейинчалик ҳам қилсангиз, ўзингизни ўша мавсум ичида деб ҳис қила бошлайсиз-да! Тўғри улар Рамазон ойи чиққанлигидан жуда қаттиқ хафа бўлишади. Ахир, шундай муборак ой тарк этганлигидан ким ҳам хафа бўлмас эди?!\nСавдогар тижорат мавсуми келса нима қилади? Ҳа, у бор кучи билан жидду-жаҳд қилиб кўп фойда олиш илинжида бўлади. Қаттиқ меҳнат ва тер тўкиш кетидан кўп фойда олиб, бахтли ҳаёт кечиради. Аммо, у мавсум тугагандан кейин ишини тўхтатадими? Йўқ, асло! Демак, биз ҳам Рамазон ойи кетишлиги билан тўхтаб қолмаслигимиз зарур!\nАввало, савдогар йилнинг охирида қанча фойда кўрганлигини ҳисоб-китоб қилганлигидек ўзимизни бир бошдан-оёқ ҳисоб-китоб қилиб чиқайлик. Ушбу ойда қанчалик ибодат қилдик, ибодатимиз қабул бўлдими ёки йўқ? Буни ҳам билиб олишлигимиз зарур. Хўш буни қандай биламиз, дейсизми? Қилган ибодатларимиз, бизни яна шу ибодатларда бардавом бўлишликка ундаб, фаҳш ва мункарлардан қайтараяптими, демак бизнинг ибодатларимиз қабул бўлган!\nСалафи солиҳларимиз роҳимаҳумуллоҳлар Рамазон тугаганлиги сабабли ғам-ташвишлари зиёда бўлар эди. Уларнинг ҳолат тиллари улар ҳақида хабар берар эди: “Биздан қабул бўлдими? Ё Робб! Бизнинг ибодатларимизни юзимизга урмагин!”. Аллоҳ таоло уларни сифатлаб айтади: “Ва берадиган нарсаларини албатта Роббиларига қайтгувчи эканликларидан қалблари титраган ҳолда берадиганлар. Ана ўшалар яхшиликларга шошилурлар ва улар ўша (яхшилик)лар учун мусобақа қилурлар” (Мўминун сураси 60-61 оятлар). Амаллар қиладилар ва қилган амаллари қайтарилишликларидан қўрқадилар. Қандай ҳам улуғ зотлар!\nОиша розияллоҳу анҳо айтдилар: “Ё Аллоҳнинг росули! “Ва берадиган нарсаларини албатта Роббиларига қайтгувчи эканликларидан қалблари титраган ҳолда берадиганлар” – бу ўгирлик ва зино қилиб, хамр ичиб Аллоҳ таолодан қўрқадиган кишими?”. Расулуллоҳ соллаллоҳу алайҳи васаллам: “Эй Сиддиқнинг қизи! Улар намоз ўқийдиган, рўза тутадиган, садақа қиладиган кишилардир. Улар ўзларидан қабул қилинмасликларидан қўрқарлар” дедилар. (Имом Аҳмад ва Термизий ривоятлари).\nАллоҳ таоло шундай марҳамат қилади: “Албатта, “Роббимиз Аллоҳ” деган, сўнгра мустақийм бўлганларнинг устиларидан фаришталар: “Қўрқманглар, маҳзун ҳам бўлманглар, ўзингизга ваъда қилинган Жаннат хушхабарини қабул қилинглар” (Фуссилат 30-оят). Мўмин киши мана шундай бўлишлиги керак. Ибодатда бардавом бўлиш гўзал амалдир. Зеро, Аллоҳ таолога энг маҳбуб амаллар оз бўлса ҳам бардавом бўлганидир.\nДемак, Рамазондан сўнг биз қилишлигимиз лозим бўлган амаллар ушбу ойда қилган амалларимизни давом эттиришимиз экан. Қуръон тиловатини ҳеч ҳам канда қилмаслик экан. Уламоларимиз Қуръон билан муомиламизни узмасликка тарғиб қилганлар. Тунги қиёми лайл ибодатларини бардавом қилишликка одатланмоқлигимиз лозим!\nАллоҳ таоло ушбу ойда тутган рўзаларимиз, қилган ибодатларимиз ва солиҳ амалларимизни мақбул айласин!\nАбдуссамиъ Эргашев тайёрлади @»,W3


Зоирбек навбатдаги ижодига баҳо бериш фурсати келди » PopCorn.uz - Шоу Бизнес олами хақиқати\nЗоирбек навбатдаги ижодига баҳо бериш фурсати келди\nСана: 21.02.2014 2321\nСанъат оламига кириб келаётган Зоирбек шоу-бизнесда мустаҳкам жой эгаллашга астойдил ҳаракат қилмоқда.\nТўғри-да, истеъдод бор, демак унинг ижоддаги келажаги ҳам порлоқ. “Соғиндим” таронасидан сўнг яна бир янги тарона бугун «Ўзбегим Таронаси” радиоси “Премьера” лойиҳасида жаранг сочади. Таронага ишланган клип эса расмий равишда сайтимизда тақдим этилади. (клипни "Ўзбегим Таронаси" радиосида қўшиқ премьера қилингандан сўнг томоша қилишингиз мумкин)\n“Тақдир” дея ном берилган қўшиқ матни ҳам, клипи ҳам ҳаётий мавзуда. Ижодкор Камрон томонидан қоғозга битилган матнга Саидумар Имомхҳжаев мусиқа басталаб, аранжировкасини тайёрлаган. Бир вақтнинг ўзида тақдим этилаётган таронанинг клип режиссёри Рауф Набиев. Клип учун тайёрланган сюжет видеонинг янада сермазмун бўлишига сабаб бўлган.\nБу клипни тайёр ҳолатга келтиргунча ижодкорлар бирмунча тер тўкишга мажбур бўлдилар. Режиссёр билан боғланганимизда, аввало 2 кунга мўлжалланган суратга олиш ишлари 3 кунга чўзилиб кетганлигини маълум қилди. Бунга эса албатта сабаб бор. Суратга олиш ишининг охирги босқичи олиб борилаётган вақтда кутилмаганда камерада техник носозлик аниқланиб, бузилиб қолган экан. Бундай русумдаги камера эса Тошкент шаҳрида камнамо бўлиб, табиийки унинг устаси ҳам ҳар қадамда учрайвермайди. Шунинг учун камерани ўз ҳолига қайтаргунча анча вақт сарфланган ва натижада суратга олиш ишлари ҳам вақтинчалик тўхтаб қолган экан. Анна шундай саргузаштлар билан тайёрланган янги видеоклип ва тарона биринчилар қаторида сайтимизда тақдим этилади. Зоирбекка эса янада ижодий муваффақият ҳамроҳ бўлишини тилаймиз!\nSafar 21 2 2014 11:38\nKimidi bu bola chota taniyomiy turipman..\nCho`chqa 02 7 2014 22:26\nklipmas qo'shiq zo'r


Италия терма жамоаси мураббийлар штабига "Рома" афсонаси қўшилди (ФОТО)\n18 март, 2021, 19:31\nТеглар:Даниэле Де Росси | Италия\nУ камида "Евро-2020" охиригача шу ерда ишлайди.\n"Рома"нинг афсонавий футболчиларидан бири Даниэле Де Росси мураббийлик фаолиятини бошлади. Аниқроғи, у бундан буён Италия терма жамоаси бош мураббийи Роберто Манчинининг мураббийлар штабида фаолият юритади. Бу ҳақда Италия футбол федерацияси расмий сайти хабар бермоқда.\n“Терма жамоада янги лавозимда иш бошлаганимдан хурсандман, президент Гравина ҳамда мураббий Манчинига ишонч ва имконият учун миннатдорчилик билдираман. Кўплаб собиқ жамоадошларим ва мураббийларимни яна кўрганимдан хурсанд бўлардим ва буни сабрсизлик билан кутяпман”, - деди Де Росси.\n37 ёшли Де Росси билан "Евро-2020" охиригача шартнома имзоланган.\nДе Росси қайси жамоани бошқаришни хоҳлайди?\nАна холос! 41 ёшли Буффон ва 36 ёшли де Росси Италия терма жамоасига чақирилади


«Ғалаба-Амузанг» темир йўл тармоғи Мирзиёевнинг Тожикистонга ташрифи давомида очилиши мумкин\n13:00 / 14.02.2018\nЎзбекистонда Тожикистоннинг Хатлон вилоятига олиб борувчи, Ғалаба-Амузанг перегони (икки қўшни станция орасидаги масофа) орқали ўтувчи темир йўл тармоғини тиклаш ишлари бошланди. Ушбу йўналишларнинг Тожикистон билан чегарадош қисмлари 2012 йил бошида олиб ташланган, деб ёзмоқда AsiaTerra.\nҲозирги кунда ишлар кечаю кундузлик режимда олиб борилмоқда, сабаби, лойиҳа ташаббускорлари режасига кўра, бу йўл орқали товар поездларининг ўтиши март ойининг биринчи ўн кунлигида бошланади. Ўзбекистон президенти Шавкат Мирзиёевнинг Тожикистонга давлат ташрифи ҳам айнан шу муддатга режалаштирилган.\nКелажакда Тошкент ва Душанбе ўртасида темир йўл йўловчи рейсларини очиш ҳам мўлжалланган.\nЭслатиб ўтамиз, аввалроқ Ўзбекистон Тожикистон билан темир йўлни қайта тиклашга киришгани хабар берилганди.


Instagram: «Дизайн» вакили дўкондаги жанжалга изоҳ берди, Ширинга аталган қўшиқ, Юлдуз Усмонованинг концертига тайёргарлик жараёни - Daryo\n22:26, 27.02.2021 84468\nЗарина Низомиддинова ўғли Саидумарнинг саҳифасига янги сурат жойлаштирди.\nХонанда Милена Мадмусаева фолловерларини янги сурат билан хушнуд этди.\nХонанда Ширин 27 февраль куни туғилган кунини нишонламоқда. Турмуш ўртоғи Нодир Зоитов унга атаб қўшиқ куйлади.\nШаҳзода Муҳаммедова янги сурат билан мухлисларига кўриниш берди.\nУмидахон имижини ўзгартирди. Хусусан, у сочининг рангини очартирди ва калталатди.\nЮлдуз Ражабова фолловерларининг «Мендирман Жалолиддин» сериали ҳақидаги фикрлари билан қизиқди.\nМуниса Ризаева дугонасининг қизи Ҳабибани туғилган куни билан табриклаб, унга планшет совға қилди.\nҲалимахон саҳифасига Юлдуз Усмонованинг концертига тайёргарлик жараёнидан видео жойлади.\n«Дизайн» кулги жамоаси вакили Абдураҳмон Мавлонов ижтимоий тармоқларда тарқалган дўкон сотувчисини ҳақоратлаётгани акс этган видеосига изоҳ берди. У саҳифасида жонли эфирда фолловерларининг шу ҳақдаги саволига жавоб берди.\n«Ўзингиз кўчада шунақа вазият бўлиб қолса, уришасизми ёки уришмайсизми? Сизга бирон нарса деб, ташаб қолса? Эркак кишида бўлиб туради. ‘Пулинг кўпайиб кетдими, полвон?’ деса, шунақа жавобни кутганмидингиз?», — дейди Абдураҳмон Мавлонов фолловерига жавобан.\n«Алам қилаётгани, ғийбат қилаётганлар эркак кишилар, кириб, изоҳларда онадан сўкишяпти. Ёқмаса, сур профилимдан. Нима энди, негативчиларнинг гапига қараб яшашимиз керакми? Хоҳлаганимизча яшаймиз. Эркак киши кўчада уришиб туради, уришдик ҳам дейлик, нима бўпти?. ‘Кучайиб кетибсизлар, пулларинг кўпайиб қолибди’ деб ёзибсизлар. Пулим бўлса, бўлмаса, шунақаман», — дейди Абдураҳмон Мавлонов.\n20:10 Бугун 1201\n19:59 Бугун 4832\n19:47 Бугун 2324\n19:35 Бугун 9322\n15:16, 18.04.2021 110083\n22:15, 17.04.2021 104961\n23:58, 17.04.2021 98712\n10:34, 18.04.2021 78591


Айни пайтда Ҳукумат томонидан мамлакатимизда коронавирус инфекциясининг тарқалишига қарши курашиш бўйича қатор чора-тадбирлар кўрилмоқда.\nДепутатлар ҳам ушбу саъй-ҳаракатларни тўла қўллаб-қувватлаган ҳолда тадбирлар ўтказилишини вақтинча тўхтатди.\nҚайд этиш керак, Қонунчилик палатасида иш тўхтаб қолгани йўқ, аксинча фаолият қизғин давом этяпти. Сиёсий партияларнинг парламент қуйи палатасидаги фракциялари, қўмиталар замонавий ахборот коммуникация технологияларидан самарали фойдаланган ҳолда мавжуд қонун лойиҳалари устида ишлаяпти. Қонун лойиҳаларидаги кўп масалалар телеграмм канали орқали онлайн муҳокама қилинмоқда. Шу билан бирга, долзарб қонун лойиҳаларининг мазмун-моҳияти, аҳамиятини жамоатчиликка етказиш мақсадида оммавий ахборот воситаларида, ижтимоий тармоқларда депутатлар чиқишлари мунтазам ташкил этиляпти.\nЖорий йил 7 апрель куни Қонунчилик палатасида “Ҳукумат соати” ўтказилиши режалаштирилган эди. Қуйи палата Кенгашида ушбу йиғилишни ҳозирги кўрилаётган чора-тадбирлар инобатга олинган ҳолда, ўтказмасликка қарор қилинди.\nАйни пайтда қуйи палатага келиб тушаётган кўплаб мурожаатлар асосида вазирликка саволлар йўлланяпти. Масалан, ҳозирги вақтда кўп жойларда, яъни меҳнат фаолиятини олиб бораётган ёш боласи бор ходимларга касаллик варақаси очилиши тартиби, уларни ўз ҳисобидан таътилга чиқариб юборишга йўл қўймаслик (айни пайтда бу ҳолат кузатилаётгани ачинарли), шунингдек, ёш болали аёлларнинг меҳнат ҳуқуқларини ҳимоя қилиш, улар учун яратилган шарт-шароитларни ўрганиш бўйича қандай ишлар амалга оширилаётгани каби масалалар шулар жумласидан.\nКўришлар сони: 1720


АҚШнинг Жанубий ва Марказий Осиё масалалари бўйича савдо вакили Марк Линскотт (чапда) Ўзбекистон Молия вазири Жамшид Қўчқоров (ўнгда) билан 14 декабр куни Тошкентдаги учрашув олдидан қўл бериб кўришмоқда. Учрашувда, шунингдек, АҚШнинг Ўзбекистондаги элчиси Памела Спратлен (ўртада) ҳам қатнашди. (АҚШнинг Ўзбекистондаги элчихонаси)\nТОШКЕНТ – АҚШ билан иқтисодий ҳамкорлик Ўзбекистонга ўзининг экспорт салоҳиятини юзага чиқариш ҳамда Жаҳон Савдо Ташкилотига (ЖСТ) қўшилиш борасидаги 20 йиллик орзусини амалга оширишга ёрдам беради, деб тахмин қилмоқда кузатувчилар.\n«ЖСТга аъзолик Ўзбекистонга янги бозорлар ва имкониятларни очиши, бу эса ниҳоят СССР қулаган вақт, яъни 1991 йилдан бери давом этиб келаётган яккаланиш даврига барҳам бериши мумкин», дейди Карвонсарой билан суҳбатда тошкентлик иқтисодчи Шукурулло Мавлонов. «АҚШ каби нуфузли давлатларнинг ёрдами ушбу жараённи сезиларли даражада осонлаштириши мумкин».\nЎзбекистоннинг ЖСТга бўлган эҳтимолий аъзолиги йўлидаги ҳаракат минтақа учун нисбатан кеч ҳисобланиши мумкин. Қозоғистон, Қирғизистон ва Тожикистон аллақачон ушбу ташкилот аъзолари ҳисобланади.\nЯккаланишдан чиқиб кетиш\nЎзбекистон 1994 йилдан бери ЖСТга киришга уриниб келмоқда, аммо унинг узоқ муддат давлат раҳбари бўлган Ислом Каримов бошқаруви давридаги яккаланишдан иборат иқтисодий сиёсати мамлакатнинг ташкилот аъзолигига қабул қилинишини ортга сурган.\nМаҳаллий ишлаб чиқарувчиларни ҳимоя қилиш учун Каримов ҳукумати кўп маҳсулотлар учун юқори тарифларни ушлаб турган ва миллий валюта сўмнинг конвертациясини қаттиқ чеклаб қўйган.\nБу каби чекловлар мамлакатнинг эркин савдога асосланган ЖСТга аъзолигини хомхаёлга айлантирган эди, деди Мавлонов.\nКаримов 2016 йилда оламдан ўтди.\n«Хатоларни тузатиш учун ҳали анча иш қилишимиз лозим», деди Мавлонов. «(АҚШ каби) ривожланган давлатларнинг кўмаги жуда ҳам зарур».\nАҚШнинг Жанубий ва Марказий Осиё масалалари бўйича савдо вакили Марк Линскоттнинг 14 декабр куни Тошкентга амалга оширган ташрифи АҚШ ва Ўзбекистон ўртасидаги алоқалар мустаҳкамланишда давом этаётганидан дарак беради.\nТашриф чоғида Линскотт Ўзбекистон ташқи савдо вазирлиги (ТСВ) расмийлари билан учрашув ўтказиб, унда ЖСТга қўшилиш ва бошқа масалаларни муҳокама қилди.\n«АҚШ делегацияси Ўзбекистонга ЖСТга қўшилиш жараёнидаги техник муаммоларни ҳал этиш бўйича ўз ёрдамини аямаслигини билдирди», дейилади 14 декабр кунги ТСВ баёнотида.\nТомонлар «ушбу масалаларни амалга ошириш мақсадида Ўзбекистон Республикаси Ташқи савдо вазирлиги ходимлари ва АҚШнинг савдо ваколатхонаси офиси билан доимий алоқа ўрнатишга келишиб олди», дея қўшимча қилди ТСВ.\nЎз ёрдамини таклиф қилган яна бир давлат Жанубий Корея бўлиб, у Ўзбекистон билан анча ривожланган иқтисодий алоқаларни ўрнатган. Бунинг сабабларидан бири Ўзбекистонда кўплаб этник корейсларнинг яшаётганидир.\nЎзбекистон Президенти Шавкат Мирзиёев 23 ноябр куни иқтисодий муносабатларни муҳокама қилиш учун Сеулга қилган сафари чоғида Ўзбекистоннинг ЖСТга қўшилиш нияти борлигини расман эълон қилганди.\nЎша куннинг ўзида, Мирзиёев ва Жанубий Корея Президенти Мун Жае-ин Ўзбекистоннинг ЖСТга қўшилиш учун қилаётган ҳаракати борасидаги ҳамкорлик меморандумини имзоладилар.\nКелишувга кўра, Жанубий Корея томони Ўзбекистоннинг ЖСТга қўшилишининг оқибатларини баҳолашга ва Ўзбекистон қонунларининг ЖСТ талабларига қанчалик жавоб беришини ўрганишда ёрдам беради. Келишув, шунингдек, Жанубий Кореянинг ўзбек вазирликлари ва идораларига маслаҳат ва бошқа турдаги кўмагини назарда тутган, дея Мирзиёевнинг матбуот хизматидан иқтибос келтирган ҳолда хабар берди Gazeta.uz.\nАҚШ билан яхшиланиб бораётган савдо алоқалари\nСентябрь ойида АҚШ билан иқтисодий муносабатлар янги чўққиларни забт этди.\nМирзиёев бошқариб борган Ўзбекистон делегацияси 20 сентябрь куни Нью-Йорк шаҳрида бўлиб ўтган АҚШ-Ўзбекистон бизнес-форумида 2,6 миллиард долларга тенг (20,9 триллион сўм) шартномаларни имзолади.\nМирзиёев форумни «кўлами бўйича беқиёс» деб атади.\nАҚШ Савдо вазирлиги хабарига кўра, 2015 йилда Ўзбекистонга қилинган экспорт АҚШда 400 ишчи ўрнини яратди. Савдо кўлами кичик ҳажмлардан бошланган бўлсада, у анчайин тез ривожланмоқда – АҚШнинг Ўзбекистонга экспорти 2006 йилдан 2016 йилгача 490% ошди.\n2016 йилда икки давлат ўртасидаги савдо ҳажми 349 миллион долларга (2,8 триллион сўм) тенг бўлди.


16 январ 2021 | 3 жумадис сони 1442\nҲижратнинг бугунги кундаги аҳамияти\n128 кўриб чиқилди\nМаълумки Ислом дини кишларни тинчлик ва бағрикенгликка, ўзаро тотувликка, ҳамжиҳатликка, тарғиб қилади. Бироқ бугунги кунда муқаддас динимиздан ўзларининг ғаразли мақсадларини амалга ошириш йўлида фойдаланиш ҳоллари авж олиб бораётганини афсус ила қайд этиш лозим. Дин ниқоби остидаги экстремизим ва терроризмнинг глобал таҳдидига айлангани ҳам шундай хулосага келиш имконини беради. Бу жараённинг энг хатарли жиҳати шундаки, муқаддас Ислом диннини сиёсилаштириш воситасида ҳокимятга интилиш, инсонлар орасига нифоқ солиш одамларни диндан қўрқитиш, фитналар чиқариш, қўпорувчилик ишларини амалга ошириш ва ғаразли манфаатларини рўёбга чиқаришда фойдаланишга уринишлари намоён бўлади.\nБиламизки, Марказий Осиё минтақаси ислом илимлари, маърифати ва маданяти ривож топган марказ сифатида асрлар давомида мусулмон маданияти ривожига беқиёс ҳисса қўшиб келмоқда. Бу эса турли бузғинчи радикал оқимлар, гуруҳлар ва тўдалар ўзлариннинг вайронкор ғояларини минтақамиз аҳолиси онгига сингдириш мақсадида интилаётгани тасодиф эмаслигини кўрсатади ва бундан огоҳ бўлишимизга ундайди.\nУломоларнинг фикирларига кўра замонавий экстремистлар томонидан илгари сурилаётган “даъватлар” (Ҳижрат,Жиҳод ва Шаҳидлик) турли йўл ва ижтимоий омилларга жиддий этибор берган ҳолда йиллар довомида аниқ режа билан ишлаб чиқилганини кўрсатади. Улар ўзларинниг манфур ғаразли ғояларни илгари суришда (Ҳижрат) ва шаҳидликка тарғиб қилиб шу услублардан фойдаланмоқдалар.Шуларни инобатга олиб, сўнги вақтларда интернет тармоқларида жуда кўплаб “ҳижратʼʼ қилиш ҳақида турли фитналар, асосида гап-сўзлар, кўпайиб бораётганлигини, бундай фитналарга ғаламис кимсаларни ёвуз ниятларига алданмасликлари учун мазкур тушунчалар ҳақида қуйдагиларни маълум қилишликни лозим топдик.\nБундай кимсалар муқаддас ислом дини шиорларидан нотўғри фойдаланиб бутун ислом умматига катта заррар етказмоқда. Омма халқни ўзларига чорлаш учун қурол қилиб олинган иборалардан бири бу Ҳижрат тушунчасидир. Бу тушунчага ўта ҳассослик ва эҳтиёткорлик билан ёндашиш лозим. Ҳижрат ўзи нима? асл моҳияти қандай эканини билиб олиш мақсадга мувофиқдир, акс ҳолда уларнинг тузоғига илиниб қолиш ҳеч гап эмас. Ҳижрат луғатда- кўчиш, бир жойни тарк қилиш деган маънони англатади. Шарий истилоҳда эса мусулмонлар яшаб турган жойда фарз бўлган ибодатларни эмин эркин адо қила олмаганларда у жойни тарк қилиб кетишларига айтилади. Буни Пайғамбаримиз соллаллоҳу алайҳи васаллам яшаб турган Макка шаҳри мисолида кўришимиз мумкин. Макка шаҳрида Пайғамбаримиз соллаллоҳу алайҳи ва саллам ва у зотнинг асҳоблари бўлган буюк саҳобаларга Макка мушриклари тамонидан қаттиқ азиятлар, жабру-ситамлар, тазиқлар ҳаддан ташқари кучли бўлгандан кейин Пайғамбаримиз соллаллоҳу алайҳи васаллам уларни Маккадан Ҳабашистонга ҳижрат қилишларига буюрдилар бу ҳижрат Мадинага ҳижрат қилиш билан охирига етди. Қиёслаш ўрнида шуни айтиш мумкинки ҳозирги кундаги Ҳижрат қилишга ундаётган кучлар аслида қандай жойдан қандай жойга тарғиб қилмоқдалар Макка ва Мадинадаги шароитни бизни Ўзбекистон шаройитига қиёслаб бўладими ? асло бўлмайди. Аслида уруш диёрида ёки кофирлар яшаб турга диёрдан Мусулмонлар яшаб турган диёрларга Ҳижрат қилинади. Бизнинг Ўзбекистонимизда яшаб турган Мусулмонлар ибодатларини эмин-эркин адо қилиб келмоқдалар Ақийда масалаларида айтиладики бир маротаба мусулмонлар диёрига айланган диёр иккинчи марта кофирлар диёрига айланмайди. Бизнинг мамлакатимиз бундан бир минг учюз йил олдин дорул исломга айланиб бўлган яъни фотиҳ Саҳобалар келганларида бизнинг диёрлар мусулмон диёри бўлган шу йиллардан буён биз ота-боболаримиз мусулмон бўлиб келганлар ҳаттоки собиқ шуаро даврида босиб олинганида ҳам бизни диёрларимиз кофирлар диёрига айланмаган чунки, бир марта мусулмон диёри бўлган жой қайта куфур диёри бўлмайди. Буни ҳозирги кундаги таҳдит солиб турган қўштирноқ остидаги гуруҳлар қайдан ҳам билсин билмайди.\nБугунги кунда қай ҳудудларни Дорул ҳарб дея оламиз? ҳеч қандай ҳудудни дорул ҳарб дея олмаймиз. Сабаби шундаки бугунги кунда давлатлар ўртасида тинчлик сулҳлари тузилган, алоқалар тикланган. Шундан келиб чиққан ҳолда кофирлар диёрида ҳам бемалол яшаш, Масжидлар қуриш мумкин, сабаби ҳалиги сулҳлар борлиги учун. Набий соллаллоҳу алаҳи васалламни олдиларига келиб иймон келтирган кофир диёрида яшовчиларга ҳам ҳижрат қилишга буюрмадилар аксинча ўз диёрларида яшашага буюрдилар. Хулоса ўрнида Набий соллаллоҳу алайҳи васаллами муборак ҳадисларини келтиришни лозим топдим. Узот соллаллоҳу алайҳи васаллам айтадилар « Макка фатҳидан кейин Ҳижрат йўқдир дедилар». Уламолар ушбу ҳадисдан хулоса қилиб ҳижрат қилиш бир вақтлар фарз бўлган ҳозирда унинг ҳукми бекор қилинган ҳозирги кунда ҳижрат йўқдир дейдилар. Биз юқорида айтган сўзлар инсонни жисми билан қиладиган ҳижратидр. Инсонни маънан қиладиган ҳижрати ҳам бордур бу гуноҳ, маъсият, фитна-фасот, ибодатлардаги камчиликлар бир сўз билан айтганда инсонни нафси билан қиладиган ҳижратидир. Уламолар маънавий яъни инсонни нафси билан қиладиган Ҳижрати қиёматгача боқийдир дейдилар Алллоҳу аъламу. Аллоҳ таоло барчаларимизга тавфиқ берсин ўзини тўғри йўлидан адаштирмасин.\nбилим юрти амалиётчиси,


Монакода биринчи украин электромобили намойиш қилинди » Скачать музыку бесплатно новинки музыки 2016-2017\nМонакода биринчи украин электромобили намойиш қилинди\nКомментариев: 0 Просмотров: 263 Дата: 10-04-2016, 12:28 Украинада мамлакатдаги биринчи маҳаллий электрокар прототипи яратилди. Бу ҳақда машинани яратган «Electric Marathon International» компанияси маълум қилди. Машина Synchronous деб номланди. “Инновацион электр двигатель, томда ўрнатилган қуёш панеллари, янги муҳандислик ечимлари бу машинада ҳаракатланишни қулай қилиши керак. Панорамали қорайтирилган ойна ва ўрта аср кареталарини эслатувчи ташқи кўриниш Synchronous’га шаҳарда ҳаракатланиш учун идеал восита бўлиши учун имкон беради”, дейилмоқда хабарда. “Synchronous – электр автомобиллар оламида ўзига хос, антиқа ва ностандарт ечимдир”, дейилмоқда компанияда. Synchronous 6 апрелда Монакода ҳар йили ўтказиладиган экологик соф тоза транспорт бўйича 11-анжуман EVER 2016’да расман намойиш қилинди. Аввалроқ Украинада электромобиллар савдоси кескин ошиб кетгани маълум қилинганди. Экспертларнинг фикрича, бунга мамлакатда 2016 йил 1 январдан олиб кириш божларининг бекор қилиниши сабаб бўлган. Манба: Kun.uz - деб хабар бермоқда Carzone.uz нашри.


hidoyat.uz – “Мовароуннаҳр” нашриётининг сайти - Уйда эркак устун бўлса\nУйда эркак устун бўлса\nҚўшнимизнинг беш яшар ўғли бор. Ўзиям ўт-олов бола – ҳали девор, ҳали дарахт устида юради. Ҳар замон ишининг тайини йўқ, хонанишин ота бақир-чақир қилиб қолади. Ҳеч эплай олмаса: “Ҳозир телефон қилиб онангга айтаман!” деб дўқ уради-ю, бола тинчийди...\nҒалати ҳолат. На кулишингни биласан, на йиғлашингни. Энг ёмони – рўзғор тебратишнинг бошқа йўлини тополмаган такасалтанг эрга шундай ҳаёт ёқади. Сўзи ўтмаслашиб, боласи уни сезмай қўйганидан ташвишланмайди.\nТўғри, ҳамма оилада ота қаттиққўл бўлавермайди. Она талабчан хонадонларда ҳам фарзандларга яхши тарбия берилиши мумкин. Аммо оилада отанинг ўрни баланд туриши, мулойим, сизлаб гапирганда ҳам ўғил-қизлар учун падари бузрукворнинг гапи гап бўлиши керак эмасми? Бугун отадан шунчаки қўрқмайдиган болакай эртага улғайиб, писанд қилмай қўйса... бу бутун бир оиланинг, сулоланинг маънавиятига соя солиши шубҳасиз.\nБиз оилада уч ўғил, уч қиз ўсдик. Онам ғоят ҳалим, меҳрибон, отам эса жиддий ва қаттиққўл эди. Отам уйдалигида ҳаммамиз ҳушёр, оғир-босиқ бўлиб қолардик. Кириб келганларида ҳамиша тик ҳолда кутиб олардик. Нима гапимиз бўлса, онам орқали етказардик. Айниқса, биз қизлар дадамиз билан ёлғиз суҳбатлашиб ўтиришдан тортинар, ёнларида овоз чиқариб кулишдан тийилардик. Падаримиз кўп гапирмас, лекин сўзининг салмоғи чандон эди. Ўртамизда шундай парда бор эдики, бу тўсиқ муносабатларимизни асло хиралаштирмас, қайтанга ҳаётни тўғри идрок этмоғимиз учун тиниқлик бахш этиб турарди. Шу парда боис ота қаҳридан меҳрни туйиб улғайдик. Турмушнинг баланд-пастларида бизни нималарга тайёрлаганларини англаб боряпмиз.\nБу – аксарият ўзбек оилаларининг қиёфаси бўлгани учунгина қаламга олдим. Мана бунга яна бир далил: очерк қаҳрамони билан суҳбатимиз чоғида у ҳаётда эришган барча ютуқлари учун аввало отасидан миннатдор эканини таъкидлади:\n– Дадам қачон, қай йўсин бизни тафтиш қилиб қолишини билмасдик, лекин доим шунга тайёр турардик. Масалан, истаган пайтда, чўнтакларимиздан бор нарсани чиқариб, улар учун жавоб беришимизни талаб қиларди. Ё бўлмаса, мактабда пайдо бўлиб, дарсга кириб охирги партада кузатиб ўтирарди. Меҳнати оғир, иши кўп бўлишига қарамай, ҳар қадамимиздан бохабар бўлишнинг уддасидан чиқарди. Бир умр ҳар бир ишда отамизнинг синчков нигоҳини ҳис этиб, доим тўғри йўл тутишни ўргандик.\nЭскидан қолган бир гап бор: ота ўтирган уйнинг томига чиқиб бўлмайди. Бу – қадрият, ота зоти биз учун шунчалар улуғ. Замон ўзгарди, инсон тафаккурида ҳам давр шиддатига монанд глобаллашув юз бермоқда. Аммо оила мустаҳкамлиги ва фарзандлар тарбиясининг мукаммаллигида ўша “олтин қоида” – уйда эркак устунлигига зарурат аҳамиятини йўқотгани йўқ, йўқотмайди ҳам. Гап бунга ким қанчалик амал қилаётганида. Айниқса, ўғил болалар тарбияси ҳақида жиддий ўйлаб кўришимиз керакка ўхшайди. Куни кеча гувоҳи бўлганим кичик бир воқеа шундай хулосага ундади.\nБолалар майдончасида ҳалинчак учаётган кичкинтойлардан бири йиғлаб қолди. Сал нарида гап сотиб ўтирган паҳмоқсоч аёл шанғиллаганча улар томон бостириб кела бошлади:\n– Ҳў, падарингга лаънат, синглингга қараб тур демаганмидим? Турғаз энди, итнинг боласи!\nОта “шаъни”га айтилган хунук сўзлардан сесканиб кетдим. Боз устига, айбдор болакайнинг юзига аччиқ тарсаки тушди. Иккита чириллаган болани етаклаб кетар экан, аёл телефонга ўшқирди:\n– Айтдим-а сизга опқолинг деб, гапни гапга қўшадими шу зормандалар?!\nКейин болага юзланди: “Тўўғри уйга! Даданг чиқяпти, опкириб кетади”.\nЎйлаб қолдим: шу бола қандай ота бўларкин? Отасининг қатъиятсиз, тобелигини кўриб, онгига сингдириб, зўравон онанинг сўкишу калтакларидан эзилиб ўсган ўғилдан оиласига қалқон бўла оладиган пушти паноҳ чиқармикин?\nҲар қандай гапнинг ҳам қисқаси яхши. Эркакнинг уйдаги ўрни пойгакка қараб кетаётганига ким кўпроқ сабабчи – унинг ўзими, аёлими, бу баҳсли масала атрофида айланиб ўтирмаймиз (қолаверса, отанинг сўзи сўз бўлган, доим ҳал қилувчи гапни у айтувчи хонадонларимиз кўпроқ). Муддао шуки, эркакнинг оиладаги мавқеини кўтаришимиз керак. Жиловга қўшиб рўзғор масъулиятини ҳам аллақачон заифасига топшириб қўйган эрларни ўзгартиришга кечдир, аммо ўғил болаларни бир сўзли, мағрур, олижаноб ва мард қилиб тарбиялаш ҳақида ўйлашнинг айни вақти.\nЗакий ўқувчи эркакнинг устунлиги бутун оилани муштида ушлаб туриш, ҳақми-ноҳақми гапини ўтказиш эмас, отанинг, эрнинг салобати, мартабаси маъносида айтилаётганини уққани аниқ. Ўйлаймизки, миллат маънавияти, демакки келажаги ҳақида қайғурадиган юртдошларимиз бу мавзуга бефарқ бўлмайди.\n418 марта ўқилган.


ОНА ТИЛИ ДАРСЛИКЛАРИДАГИ ХАТОЛАР, - Ўзбекистон овози газетаси\nчалкашликлар ва мураккабликлар ҳақида\nМен мактабда она тили ва адабиёт ўқитувчиси сифатида ҳар куни ўқувчилар билан юзлашаман, уларга сабоқ бераман. Лекин баъзан улар шундай саволлар беришадики, унга жавобни на дарсликлардан, на бошқа жойдан топиб бўлади.Чунки бу дарсликларни тузган муаллифларнинг ўзида ҳам жавоб йўқ...\nДарсликлар — таълим самарадорлигини таъминловчи энг асосий воситалардан бири. Лекин бугун она тили таълими СЎЗ аталмиш илоҳий тушунчадан узоқлашиб, тилшунослик фанига айланиб кетди.\nБугун қайсидир соҳага (тил фанига бутунлай бегона соҳа бўлса ҳам) ўқишга киришни хоҳлаган абитуриентлар она тили фанининг мураккаб илмий жиҳатларини ҳам манаман, деган тилшунослар билан бемалол мунозара қила оладиган даражада ўзлаштириб қўйди.\nГап шундаки, она тили фанини зўраки мураккаблаштириш жараёни шиддат билан давом этяпти. Бунинг «меваси» сифатида абитуриентлар учун бирйўла 4-5 топшириқни ўз ичига олган ўта мураккаб тестлар тузилди. Менга шундай туюладики, гўё бу тестлар ўқувчи қоқилсин деган мақсадда тузилгандай.\nХўш, она тили фани мактабларда қай аҳволда ўқитилмоқда? Афсуски, она тили дарсликларига назар ташлаган киши юқоридаги салбий иллатлар илдизи мактаб дарсликларида эканлигини сезиб олиши қийин эмас. 5-9- синфларни-ку қўйиб турайлик, ҳатто бошланғич синфлар дарсликларида ҳам тил грамматикасига катта эътибор қаратилган. Кичик ҳажмдаги машқларда ҳам «белги билдирувчи сўзни топинг, ҳаракат билдирувчи сўзни топинг», тарзидаги грамматик топшириқлар қўйилган.\nБу билан она тили аталмиш сирли мамлакатга эндигина саёҳатга отланган жажжи саёҳатчиларнинг ихлосини қайтариб қўймаяпмизми? Саёҳатнинг кўтаринки руҳда давом этиши учун ўқувчини сўзнинг сеҳрли оламига етаклашимиз, унинг жозибасидан, маъно товланишларидан завқлантира олишимиз керак эмасми?!.\nШунинг учун нафақат бошланғич синфларда, ҳатто 5-6 синфларда ҳам тил грамматикасидан бутунлай воз кечиб, ўқувчи ёшига мос, бадиий жиҳатдан пишиқ, сўзни ҳис қилиш кўникмасини шакллантирадиган бадиий намуналар — хоҳ шеър бўлсин, хоҳ наср кўринишида бўлсин — тавсия этилиши керак. Турли манбалардан олинган, бир-бирига боғлиқ бўлмаган турли гаплардан ташкил этилган машқлар ўрнига боғланишли матнлар олинса, ўқувчиларда матн тузиш, сўзлаш, муносабат билдириш, хулоса чиқариш каби кўплаб кўникмалар шаклланади. Агар бу матнлар имлоси китобнинг ўзида тўғри берилса, ўқувчи ҳеч қандай грамматик қоидаларсиз ҳам саводхонликка эриша олади. Бу даврда ўқувчида 3 жиҳат шаклланиши лозим деб ҳисоблайман:\nБиринчидан, сўз бойлигини ошириш ва равон нутқ. Иккинчидан, имловий саводхонлик. Учинчиси, мустақил фикрлаш ва баён этиш.\nКаттароқ ҳажмдаги шеърларни ёдлаш, насрий матнлардаги янги сўзлар маъносини чақиш билан ўқувчининг луғат бойлиги ошса, матн воқеаларига муносабат билдириш, муаммоли вазиятларда хулоса чиқаришга даъват этиш орқали мустақил фикрлашга ўрганади. Шеърий матнларни кўпроқ ёдлатиш, матнларни чиройли ҳуснихатда хатосиз ёзишга ўргатиш билан ҳам саводхонликни таъминлаш мумкин.\nН.Маҳмудов, А. Нурмонов, А. Собиров, В. Қодиров ва З. Жўрабоевалар ҳаммуаллифлигида тузилган 5-синф дарслигида, афсуски, мураккаб грамматик тушунчаларга кенг ўрин берилган. Аввал 8-синфда ўргатиладиган «Гапда сўзларнинг боғланиши», «Сўз бирикмаси» ва ҳоказо мавзулар ҳозир 5-синф дастурига киритилган ва бу ўқувчи учун оғирлик туғдиради. Ўқувчи уларни ёдлаб ўзлаштирса-да, барибир тушуниб етмайди.\nФонетикага оид назарий фикрларда ҳам ғализлик бор. Нутқ товушларини бийрон тил билан талаффуз қила оладиган болажонларимизни бу товушларнинг қаерда ва қандай ҳосил бўлиши каби мураккаб илмий фикрлар билан қийнашимиз шартми? Ўқувчилар буларсиз ҳам тўғри талаффуз қила оляпти-ку! 5-синф она тили дарслигининг 46-бетида ҳолга, 47-бетида тўлдирувчига илмий таъриф берилган бўлиб, ҳар иккала таъриф ҳам «феълга боғланиб», деб бошланади. Бу албатта ўқувчини чалғитади ва агар шу қоида асосида ишлайдиган бўлсак, синтактик таҳлил жараёнида ортиқча муаммолар келиб чиқади. Агар шу қоида «феълга боғланиб эмас, кесимга боғланиб», деб ўзгартирилса, мантиқан тўғри бўлади, шу билан бирга, таҳлилдаги чигаллик ва баҳсларга барҳам берилиши мумкин. Дарсликдан бундай чигалликларни яна келтириш мумкин.\n2017-2018 ўқув йилидан бошлаб ўзгартирилган ДТС асосида тузилган ва амалда қўлланаётган тақвим иш режаларига метафора, метонемия, синекдоха, вазифадошлик сингари мураккаб тушунчаларнинг кириб келганини қандай изоҳлаш мумкин?! Биламизки, бевосита тил билан боғлиқ олий таълим муассасаларида бу мавзулар устида сўз борса, катта мунозараларга дуч келинади. Унутмайлик, тингловчиларимиз ҳали 5-синф ўқувчилари.\nН.Маҳмудов, А.Нурмонов, А.Собиров, Д.Набиевалар ҳаммуаллифлигида яратилган 6-синф дарслигида изоҳга муҳтож, ўзгартириш лозим ўринлар бор. Масалан, «Аслий ва нисбий сифатлар» мавзуси «Сифат даражалари» мавзусидан олдин ўтилади. Ҳолбуки, сифатларнинг аслий ёки нисбийлигини аниқлаш учун айнан ўзини билиш шарт бўлади. Даража нималигини билмаган ўқувчига аслий сифат қандай тушунтирилади?! Дарсликда 6-синф ўқувчилари учун тавсия этилган 287- ва 288-машқлардаги ўрин-жой номларини манаман, деган тилшунос ҳам беш баҳога ёзиб бера олмаса керак.\nДарсликда ёзилишича, «роқ» қўшимчаси қиёсий даража ҳосил қилади, «бироз, сал, пича» сўзлари озайтирма даража ҳосил қилади. Қиёслаб кўрайлик: баландроқ – сал баланд (бироз баланд, пича баланд). Менимча, иккала бирикма мазмунида катта фарқ йўқ, аммо бири қиёсий даража, иккинчиси озайтирма даража деб тушунтирилмоқда. Қолаверса, бироз баланд бирикмасида белги озаймаяпти, балки ортяпти. Бундай мисолларни дарсликдан яна келтириш мумкин.\nН.Маҳмудов, А.Нурмонов, А.Собиров, Д.Набиева, А. Мирзааҳмедовлар ҳаммуаллифлигида тузилган 7-синф дарслигида илмий баҳсталаб ўринлар ниҳоятда кўп. Ёрдамчи сўз туркумлари доирасида ўргатилаётган соф ва вазифадош атамалари ҳам ўқувчини чалғитишдан бошқа нарса эмас. Масалан, «билан» сўзи китобнинг 78-саҳифасида соф кўмакчи қаторида санаб ўтилган. Ҳолбуки, бу сўз боғловчиларни ўрганиш дарсларида бириктирув боғловчиси (94-саҳифа) сифатида мисоллар асосида тушунтирилган. Модомики, дарсликдаги илмий фикрлар бу тарзда бир-бирини рад этиб турса, ўқитувчи уни қай қудратли тил билан ўқувчиларга тушунтирсин? Демак, уни соф эмас, вазифадош ёрдамчи сўз сифатида олишимиз керак. Кўряпмизки, уларни, кези келганда, мутахассис ёки дарс ўтаётган ўқитувчининг ўзи ҳам фарқлай олмайди.\nДарсликдаги «Инкор боғловчиси ва инкор юкламаси» ҳақида. Аввало, иккала тушунчага берилган илмий таърифнинг ўзи ниҳоятда ғализ. Диққатимизни икки тушунчани фарқлашга хизмат қилувчи асосий белгига қаратамиз. Инкор боғловчиси қўлланганда, гапнинг кесими тасдиқ шаклида, инкор юкламаси қўлланганда, кесим инкор шаклида келар экан. Майли, шундай бўлсин ҳам. Шу фикрни далилловчи гапларга назар ташлайлик. Дарсликда юклама сифатида берилган мисолни келтираман. «Кўнглимни тутолмас на ов, на ўйин» (дарсликнинг 121-саҳифасидаги 252-машқнинг 9-гапи). Хўш, гапдаги инкор шаклидаги кесимни тасдиққа айлантирайлик-чи, маънода ўзгариш бўлармикан? Кўнглимни на ов, на ўйин тута олади. Менимча, ҳеч нарса ўзгармади. Гапда «на» ёрдамчиси уюшиқ эгаларни боғлаб келмоқда, холос. Ахир уюшиқ бўлакларни боғловчи боғлаб келади-ку. Демак, бу сўз юклама эмас, боғловчи. Қолаверса, юклама сўзларни боғлаш учун эмас, сўз ва гапларга қўшимча маъно юклаш учун хизмат қилади.\nДарсликда 6 та келишик 6 та мавзу сифатида 6 соат бўлиб берилган ва шундай ўтилади. Агар уларни битта жадвалга жойлаб бир соатда ўтсак, ўқувчи тезроқ ўзлаштиради. Иқтисод қилинаётган 5 соат вақтда тарбиявий мазмундаги кичик матнлар танлаб, баён ёздириш ёки сўзлаб бериш машғулотлари ташкил этиш мумкин. «Матнда қўлланган келишик шаклларини топинг», тарзида топшириқ бериш билан ўқувчиларда келишикларни мустақил ҳолда таний олиш кўникмаси шаклланади.\n«Олмош сўз туркуми ва унинг таснифи» мавзуси ичида берилган олмошлар жадвалида (дарсликнинг 18-саҳифаси) «шунча» сўзи белгилаш олмоши сифатида берилган. Ҳолбуки, бу сўзнинг асоси шу кўрсатиш олмоши бўлиб, «-ча» миқдор билдирувчи қўшимча қўшилиши билан «н» товушининг ортиши кузатилган. Демак, бу белгилаш олмоши эмас, кўрсатиш олмоши сифатида берилиши керак эди.\nОлмошлар мавзусида сўз ясалиши ҳақида ҳеч қандай фикр учрамайди. Аслида икки асосни қўшиш орқали ясалган «ана шу», «мана бу», «ҳар бир» каби олмош сўзлар мавжуд. Шу ўринда «кимдир», «нимадир» олмошлари таркиби ҳам баҳсталаб. Китобнинг 32-саҳифасига «Сўроқ олмошларига «алла», «-дир» қўшимчаларини қўшиш билан гумон олмошлари ҳосил қилинади, деган қоида киритилган. Савол туғилади: 6-синфда «Қўшимчалар таснифи» мавзуси ўтилганда, бу қўшимчаларни учратмаган эдик. Хўш, уларни қўшимчанинг қайси турига киритамиз? Сўз ясовчими, луғавий шаклми ё муносабат шакли? Мен бу ҳолатни сўроқ олмошига гумон юкламаси қўшиш билан гумон олмоши ясалган, деб баҳолаган бўлардим (масалан, «ким + дир). Демак, олмошларда ҳам ҳар иккала турдаги: икки асосни қўшиб сўз ясаш ва қўшимча қўшиб сўз ясаш ҳодисаси мавжуд ва у ясалиш хусусиятига эга бўлган мустақил сўз сифатида саналиши керак.\nДарсликдаги «Исмлар» мавзуси ҳам жуда тушунарсиз. Сўзларни исмлар деб жамлаш шартмикан?!\nМ.Қодиров, Ҳ.Неъматов, М.Абдураимова ва бошқалар ҳаммуаллифлигида тузилган 8-синф дарслигида «Сўз бирикмаси» мавзуси «Тенг ва тобе боғланиш» мавзусидан олдин ўтилади. Ҳолбуки, тескариси бўлиши керак. Чунки тобе боғланиш туфайли сўз бирикмаси ҳосил бўлади.\nОт кесим ва эга орасида тиренинг ишлатилиш қоидаларида ҳам тушунарсиз ҳолатга дуч келамиз (дарсликнинг 65-саҳифаси). Шунинг учун кесим боғламасиз ишлатилганда, тире қўйилади, деган қоидани қабул қилиш ва шу асосда имлодаги мураккабликка нуқта қўйиш керак.\nЭгали ва эгасиз гаплар мавзусини ўтишда қанақа илмий фикрга суянишни билмайсан киши. Бундай гапларнинг таснифланишидан тушунтиришгача бўлган жараённинг ўзида аниқ бир принцип йўқ. Бу мавзуни бутунлай қайта кўриб чиқиш керак.\n«Уюшиқ кесим» (дарсликнинг 110-саҳифаси) мавзусида «Сиз аълочи ва жамоатчисиз», «Сиз аълочисиз ва жамоатчисиз» кўринишида 2 та гап берилган ва биринчиси уюшиқ бўлакли гап, иккинчиси қўшма гап деб талқин этилган. Бу умуман тушунарсиз ҳолат. Дарслик ўзининг 51-саҳифасида айтган илмий фикрига ўзи қарши чиқмоқда (Қўшма гап таърифи). Ахир икки гапнинг грамматик асоси битта-ку. Фақат кесимлар уюшяпти, холос. Ҳаракат бир киши томонидан бажариляпти. Агар гапда ҳаракат ҳам, бажарувчи ҳам камида иккита бўлса, бундай гап қўшма гап сифатида қабул қилиниши керак. Дарсликдаги яна кўплаб мавзуларни қайта кўриб чиқиш ва ихчамлаштириш керак.\nЭнди диққатимизни Н.Маҳмудов А.Нурмонов, А.Собировлар ҳаммуаллифлигида яратилган 9-синф она тили дарслигига қаратайлик. «Содда ва қўшма гаплар» мавзусида шундай қоида берилган. «Кесимнинг нечталиги гапларни содда ва қўшма гапларга ажратишга асос бўлади». Савол туғилади: уюшиқ кесимлар мавжуд гапларни ҳам қўшма гаплар сирасига киритамизми?\nБу қоида таркибида нeчта грамматик асос бўлишига қараб гаплар содда ва қўшма гапларга ажратилади, деб ўзгартирилса, мантиқан тўғри бўларди. Дарсликда келтирилган илмий маълумотларга кўра, эргаш гапларнинг кесим, эга, тўлдирувчи, аниқловчи каби турлари бош гапга «-ки» юкламаси ёрдамида боғланади. Савол туғилади: ўзи «-ки» деган юклама борми? 7-синфда юкламани ёрдамчи сўз туркуми сифатида ўқувчига кенг ўргатамиз. Афсуски, «-ки» ушбу дарсликда юкламалар орасига киритилмаган. Қолаверса, юклама гапларни боғлаш учун хизмат қилмайди. Ўқувчи: «Устоз, «-ки» деган юклама йўқ-ку?» деганда унга қандай жавоб беришимиз керак?!\nШунинг учун «-ки» ёрдамчисини эргаштирувчи боғловчи сифатида ўқувчига тушунтирсак тўғри бўлади, чунки гап «-ки» қўшилган сўз билан тугаса, ҳар доим фикр давом этади, демак, у эргашган қўшма гапнинг қисмларини боғлашга хизмат қилади. Қўшма гаплар мавзуси ҳажман қисқартирилиб тушунарли ҳолатга келтирилиши керак.\nЮқорида дарсликларда учраган чалкаш фикрлар шунчаки фикр исботи учун келтирилди, холос. .Айтмоқчиманки, бу ҳали ҳаммаси эмас, дарсликлар билан ҳар куни юзлашадиган ўқитувчи яна ўнлаб шундай ҳолатларни кузатиши мумкин.\nДарсликларни хатолардан холи қилиш, она тили таълимининг мақсадини ўз вазифасидан келиб чиқиб белгилаш учун, қолаверса, мукаммаллаштириш учун амалиётчи ўқитувчилар билан тилшунос олимлар ҳамкорлигида илмий анжуманлар, мунозаралар ташкил этилиши ва бир тўхтамга келиниши лозим, деб ҳисоблайман. Бу — бугуннинг кечиктириб бўлмас вазифаси.\nНарпай туманидаги 64-умумий ўрта таълим мактабининг она тили ва адабиёт фани ўқитувчиси.\nУшбу мақолада муаллиф амалиётчи ўқитувчи сифатида ўз фикр-мулоҳазаларини баён этган ва куюнчаклик билан айтилган бу фикрлар, албатта, газетхонни эътиборсиз қолдирмайди. Тўғри, изланишлар бор жойда хато-камчиликлар бўлиши табиий, лекин келажагимиз бўлган ёшлар таълим-тарбиясида хато қилишга ҳаққимиз йўқ. Қолаверса, дарсликлар тайёрлашда ҳам бу масъулиятни фақат назариячи олимларга юклаб қўймасдан, унга амалиётчи педагогларни ҳам жалб этиш, бу борада танловлар ташкил қилиш орқали ҳар бир дарсликнинг пишиқ-пухта бўлишига эришишни даврнинг ўзи тақозо этмоқда. Ана шу масалада педагог-олимларимизни баҳс-мунозарага чорлаб қоламиз.


Жефф Безоснинг компанияси 129 мамлакатдан қиммат! Скачать MP3 песню 2020 бесплатно\nЖефф Безоснинг компанияси 129 мамлакатдан қиммат!\nAmazon боргани сари ўз кўламини янада кенгайтирмоқда: унинг корпорацияси бефарқ бўлмаган бутун бир бозорни йўқ қилиш учун Жефф Безос ишорасининг ўзи етарли. Бироқ унинг даҳоси Amazon билан шафқатсиз ўйин ўйнаши мумкин, деб ёзади Quartz.\nFortune журналининг 1999 йилги архивида бизнес журналистикасининг энг узоқни кўра билувчи сарлавҳаларидан бири мавжуд: «Amazon vs Everуbody» («Amazon барчага қарши»). Таъкидлаш жоизки, бу АҚШдаги суд ишлари номларининг муқобилидир.\nЙигирма йил ўтиб, ҳақиқатда «барча»нинг имкони кам, дея киноя қилади Quartz. Morgan Stanley таҳлилчиларининг фикрича, 2018 йил охирига бориб Amazon триллион долларга баҳоланади, унинг бозор капитализацияси эса, Walmart қиймати ва ЖАР, Таиланд ҳамда Австрия каби мамлакатлар ЯИМдан икки баробарга кўпдир. Жефф Безос 100 миллиард доллари билан 129 мамлакатдан қиммат туради.\nAmazon ўз устувор жиҳатларига эга бўлишига қарамай, унинг шиддатли ўсиши фақат Безоснинг фалсафаси ва мижозларнинг одиллигига боғлиқ.\n«Бизнинг мақсадимиз - дунёдаги энг мижозга йўналтирилган компания бўлиш, - деган Безос. - Биз одамлар ўзлари учун интернетда харид қилишни истаган барча нарсаларни топиши мумкин бўлган жойни қурмоқчимиз».\nНатижада жамоатчилик Amazon ҳақида сўзсиз ижобий фикрда бўлади - бу битимлар ва ютилиши истеъмолчиларда норозилик келтириб чиқармайдиган ягона компания. У ҳеч ким нафратланмайдиган "ёвузлик империяси" каби. Омма илиқ қарши олувчи «Левиафан» каби. Ҳатто яқинда NY Times'да чоп этилган компаниядаги оғир меҳнат шароитлари билан боғлиқ пиар-можаро ҳам унинг нуфузига деярли тасир кўрсатмади.\nШундай тасаввур пайдо бўляптики, сўнгги вақтда Безоснинг харидлари кўпроқ Amazon ривожига ҳисса қўшишдан кўра кўпроқ ғалаба қозониш истаги билан боғлиқ. Масалан, тайёр таом қадоғининг товар белгисини рўйхатдан ўтказиш ҳеч қандай тафсилотларсиз шу соҳага ихтисослашган Blue Apron акциялари нархини 19 фоизга тушириб юборди. Бироқ шундоқ ҳам мукаммал рақобат ҳукм сураётган кичик бозорнинг Amazon'га нима кераги бор?\nAmazon'нинг бозордаги ҳукмронлиги шу қадар каттаки, Безоснинг бирор компания раҳбари билан тушлик қилаётгани ҳақидаги биргина хабар ҳам унинг акцияларига кучли таъсир кўрсатиши мумкин ва бу бироз хавотирли.\nШундай бўлса-да, жамоатчиликнинг Amazon'ни маъқуллаш ёки маъқулламаслигига оид эҳтимолий ўзгаришлар компания кўрсаткичларига у қадар кучли таъсир кўрсатмайди (биз Facebook'га тўлиқ ишонмасак ҳам, ундан фойдаланишда давом этганимиз каби). Бироқ у бошқа йирик йиртқични - Google каби АТ-корпорациялар билан курашда сиёсий очко ишлаб олиш ниятидаги АҚШ ҳукуматини уйғотиб юбориши мумкин. Бундан ташқари, АТ-компанияларнинг кенгайиб бораётан ҳукмронлиги - америкалик сиёсатчилар ва Дональд Трампни бирлаштириши мумкин бўлган ягона жиҳат.\nAmazon ўз мижозларининг истеъмолчилик тажрибаси борасида қайғуриб, даромад келтиргани боис мувозанат сақланиб туради. Бироқ у истеъмолчилар билан ҳисоблашмайдиган компаниялар лагерига ўтса, унга бўлган муҳаббат биттада йўқ бўлиши мумкин.\n1911 йилда Standard Oil бозор улушининг 64 фоизига етиб, 1980 йилда қабул қилинган Шерман акти (АҚШнинг аксилмонополия қонуни)га мувофиқ йўқ қилинган. «Қора жума» якунларига кўра, истеъмолчиларнинг деярли 50 фоизи Amazon'да харидни амалга оширган.\nТеги: Jeff Bezos, Amazon


Озодлик мавзуни ўрганиши жараёнида чойхона қишлоқ аҳлига қоладиган бўлди\n27 июн 2022, Тошкент вақти: 13:29\nҚашқадарё вилояти Косон туманидаги Тўқманғит қишлоғида яшайдиган бир гуруҳ отахонларнинг Озодликка арз қилишича, ҳашар йўли билан қурилган чойхонани шу қишлоқда яшайдиган тадбиркор "тортиб олиб", ўрнига мева-сабзавот сақланадиган омбор қурмоқчи. Тадбиркор чойхонани Вазирлар Маҳкамаси қарорига асосан тендерда ютиб олганини айтар экан, ўнга яқин одамни иш билан таъминлаш мақсади борлигини билдирди. Туман ҳокими эса чойхона маҳаллага қайтариб берилишини айтди.\nКосон туманидаги Тўқманғит қишлоғида яшайдиган 74 яшар маҳалла оқсоқоли Сайфуллоҳ Рўзиевнинг Озодликка айтишича, ўттиз йил аввал қурилган бу чойхона ҳашар йўли билан бунёд этилган:\n- Совхоз директори буни бизга чойхона деб берувди. Ҳашар йўли билан қурилган эди. 2015 йилда ҚФЙ раиси Отақулов бизлар бехабар ташландиқ жой, 0 (нол) қийматга эга деб, юқорига чиқариб юборган экан. Лекин, бизнинг чойхонамиз обод жой. Боғи бор, дарахтлари кўп. Икки марта ҳокимга бордик, келиб кўринг, бу 0 қийматли эмас, балки обод жой, дедик. Ҳоким келмади. "Нуроний" жамғармаси вакили келиб кўрди, бу яхши жой экан, деди. Лекин буни тендерда 0 қийматга сотиб олган Исмоил Эргашев деган тадбиркор ҳамқишлоғимиз чойхонани бузиб ташламоқчи, деди отахон.\nКосон туманидаги чойхона\nУнинг айтишича, вилоят ҳокимининг “чойхонага тегманглар” деб айтган гапига ҳам ҳеч ким қулоқ солмаяпти:\n- Вилоят ҳокими Зафар Рўзиев келганда ҳам чоллар арз қилган эди. Ҳоким туман ҳокимига бу чойхонага тегманглар деб тайинлаб кетди. Лекин булар вилоят ҳокимининг гапини ҳам инобатга олмаяпти, дейди Сайфуллоҳ Рўзиев.\nОтахоннинг айтишича, чойхона маҳалла муаммолари муҳокама қилинадиган, чолларнинг дам олиб, гурунг қиладиган масканига айланиб қолган:\n- Тўй-маъракаларимизнинг истол-пистоли, коса-товоғи, гўрковларнинг лопатка-кетмонигача ҳаммаси шу ерда. Бир муҳим масала чиқса шу ерда мажлис қиламиз, катталар шу ерга келади. Қолаверса, тўртта гурунг қилиб, дунё ишларидан гаплашиб ўтирамиз. Энди эса, бир-биримизни боғлаб қўйган мана шу жойимизни ҳам тортиб олишмоқчи, деди оқсоқол.\nБу чойхонани тендерда ютиб олган тадбиркор Исмоил Эргашев Озодлик билан суҳбатда қишлоқ кексалари билан бу масалада ихтилоф борлигини тан олди:\n“Бу чойхона собиқ иттифоқ даврида аввал дала шийпони сифатида қурилган. Кейин одамлар чойхона қилиб олган. Ўзбекистон Вазирлар Маҳкамасининг қарорига биноан бу чойхона ҳам 0 қийматда тендерга қўйилган экан. Мен буни тасодифан газетада ўқиб қолдим. Бу жойни обод қилиш ва янги иш ўринлари яратиш мақсадида мен ҳам туман ҳокимлигига тендерга ариза бердим. 300 миллион сўмдан ортиқ инвестиция қиламан деганман. Бизда мева-сабзавот кўп, одамлар уни сақлаш учун Самарқанддаги омборларгача олиб боришади. Мен шу ернинг ўзида ана шундай омбор қурмоқчиман”, дейди Исмоил Эргашев.\nТадбиркорнинг тан олишича, қишлоқ кексаларининг норозилигидан у ҳам чарчаган:\n“Чоллар агар чойхонани олсанг, сени қарғаймиз, дейишяпти. Менга ҳам ортиқча нарса керак эмас, бир коса овқатга қорним тўяди. Лекин агар мен бундан воз кечсам, Давлат Мулк қўмитаси мени 15 фоизлик жаримага тортади. Ҳозирча қўмита билан муроса йўлини тополмаяпмиз”, деди тадбиркор Исмоил Эргашев.\nТадбиркор билан суҳбатдан бир кун ўтиб, Косон тумани ҳокими Бахтиёр Ражабов билан гаплашдик. У Озодлик билан суҳбатда чойхона маҳалланинг ўзига қайтариб берилади, деди:\n- Буни ҳамма ҳужжатлари бўлди, маҳаллага қайтариб бердик. Чойхонани тендерга ютиб олган йигит бизга ариза бериб, қайтариб олинглар, деди. Ҳамма ҳужжатларини қилиб вилоятга бердик. Энди у йигит 0 қийматда 300 миллион сўм инвестиция қўйган эди, мулк қўмитаси уни 15 фоиз жаримага тортиб турибди. Ҳозир шу масала муҳокама қилиняпти, агар шу жаримани бекор қилса, бўлди, масала ёпилади. Ҳозир чойхона ишлаяпти, бошқа муаммо йўқ, деди туман ҳокими Бахтиёр Ражабов.\nПрезидент одил судлов билан боғлиқ вазият юзасидан видеоселектор ўтказди\nСамарқандлик аёл: 2 ёш болам билан уйимдан қувишяпти, ёрдам беринг!


Солиқ кодексига ўзгартиришлар киритилди – Газета.uz\nСолиқ кодексига киритилган ўзгартишлар билан тамаки ва алкоголли маҳсулотлар учун янги ставкалар белгиланди, юридик шахсларнинг мол-мулкига солинадиган солиқ 2 фоиздан 1,5 фоизга туширилди. Талабаларга ижарага берилган уй-жойлардан олинган даромадлар эндиликда солиққа тортилмайди. Фойдали қазилмаларни қазиб олиш учун махсус рента солиғи жорий этилди.\nLotinchada На русском языке 31 декабр 2021, 17:06 Иқтисодиёт\nЎзбекистон президенти 29 декабрь куни Солиқ кодексига ўзгартиш ва қўшимчалар киритиш тўғрисидаги қонунни имзолади. Ҳужжат Қонунчилик маълумотлари миллий базасида эълон қилинди.\nАдлия вазирлиги матбуот хизматининг маълум қилишича, қонун билан фойдали қазилмаларни қазиб олганлик учун махсус рента солиғи жорий этилди.\nҚимматбаҳо, рангли ва радиоактив металларни, нодир элементларни ва нодир ер элементларини қазиб олувчи ва уларни техноген минерал ҳосилалардан ажратиб олувчи, углеводород хомашёсини қазиб олувчи юридик шахслар фойдали қазилмаларни қазиб олганлик учун махсус рента солиғини тўловчилар ҳисобланади.\nМазкур солиқ ставкаси солиқ базасига нисбатан 25 фоиз миқдорида белгиланади.\nМазкур солиқ тўловчиси бўлган чет эл инвесторлари солиқ ҳисобини АҚШ долларида юритиши мумкин.\nСолиқ имтиёзларини ҳисобга олиш ахборот тизимлари орқали ва махсус идентификация кодини берган ҳолда амалга оширилади.\nТамаки ва алкогол маҳсулотларига нисбатан янги солиқ ставкалари белгиланади.\nЖумладан, фильтрли, фильтрсиз сигареталар, папирослар, сигариллалар (сигаритлар), биди, кретеклар:\nимпорт қилинганда — 360 минг сўм/1000 дона + 10 фоиз (илгари 400 минг сўм/1000 дона + 10 фоиз эди);\nишлаб чиқариладиган — 2022 йил 1 январдан: 185 минг сўм/1000 дона + 10 фоиз, 2022 йил 1 июндан: 203 500 сўм/1000 дона + 10 фоиз (илгари 2021 йил 1 октябрдан: 185 минг сўм/1000 дона + 10 фоиз эди).\nАроқ, коньяк ва бошқа алкоголь маҳсулотлари учун:\nимпорт қилинганда 45 000 сўм/1 литр учун (илгари 50 минг сўм/1 литр учун);\nишлаб чиқарилганда (1 дал тайёр маҳсулот учун) 2022 йил 1 январдан 125 100 сўм, 2022 йил 1 июндан 138 минг сўм (илгари 2021 йил 1 октябрдан 125 100 сўм).\nМобиль алоқа хизматлари ва шакар учун акциз солиғи ўзгартиришсиз қолдирилди (15 ва 20 фоиз).\nСолиқ имтиёзларида қуйидагилар солиққа тортилмаслиги белгиланди:\nсолиқ тўловчининг профессионал ва олий таълим муассасаларида ўқиш учун банклардан олинган таълим кредитларига йўналтирилган даромадлари, иш ҳақи;\nталабаларга ижарага берилган уй-жойлардан олинган даромад;\nсолиқ тўловчининг қуйидагиларни тўлаш учун йўналтириладиган, БҲМнинг 8 бараваригача бўлган иш ҳақи суммалари ва бошқа даромадлари:\nхалқаро ташкилотларга аъзолик бадаллари;\nқайта тайёрлаш ва малака ошириш учун нодавлат таълим ташкилотларига тўловлар.\n2021 йил 1 сентябрдан 2021 йил 31 декабрга қадар бўлган даврда умумий овқатланиш корхоналари юридик шахслардан олинадиган ер солиғини ва юридик шахсларнинг мол-мулкига солинадиган солиқни тўлашдан озод этилади.\n«Газета.uz» 2 545\nЮридик шахсларнинг мол-мулк солиғини ҳисоблаш тартибига ўзгартиришлар киритилди 20 апрель 2022, 21:42\nҲалол ишлаган тадбиркорга солиқ юки камайиши керак — Шерзод Қудбиев 17 январ 2022, 23:22


Нега бир-биримизни яхшиликка ундаб, ёмонликдан қайтарамиз?\nБу оятдаги “сизлардан” сўзидан араб тили қоидаси бўйича икки хил маъно олиш мумкин. Яъни сизлардан бир жамоат чиқиб, яхшиликка даъват қилиш, амри маъруф, наҳйи мункар ишлари билан шуғуллансин, деб ҳам тушуниш мумкин.\nРасулуллоҳ алайҳиссаломнинг ҳадисларининг ҳурмати\nОламларга раҳмат бўлмиш зот – расули акрам ва ҳабиби муҳтарам Расулуллоҳ алайҳиссаломнинг ҳар бир ҳадислари, иршодлари, кўрсатмалари ислом умматининг ҳар бир жамоаси, тоифаси, фирқалари ва мазҳаблари томонидан ҳурмат билан қабул қилинган.\nИкки фаришта эшитиб ҳайрон қолган сўзлар\n“Аллоҳнинг бандаларидан бир банда: “Я Робби лакал ҳамду кама ямбағий лижалали важҳика ва азийми султоника”, деб (савоб ва гуноҳларни ёзиб борадиган) икки фариштани қийин аҳволга солиб қўйган.\nМавлид шариф (таржима)\nЎрни келганда шуни таъкидлаш жоизки, ушбу таржимада асар деярли сўзма-сўз таржима қилинган бўлиб, фақат айрим ўринлрда баъзи изоҳлар берилган, холос. Шу боис, асардаги айрим хабарларнинг далиллари ҳам, уларнинг қанчалик илмий асосга эгалиги ҳам ёритилмаган.\nКомил иймон эгалари\nУшбу ҳадисда улкан маъно баён этилмоқда. Унда иймон таъмини тотиш, иймон мукаммаллигига эришиш қайси йўл билан амалга ошиши мумкинлиги баён қилинмоқда. Бунинг учун эса, қуйидагилар амалга ошиши керак:\nНега дуоларимиз қабул бўлмаяпти?\nАллоҳ таоло Қуръони каримда “Парвардигорингиз: “Менга дуо қилингиз, Мен сизлар учун (дуоларингизни) ижобат қилай!” – деди” (Ғофир, 60) деб марҳамат қилган. Бошқа бир оятда эса “...Менга илтижо қилувчининг дуосини ижобат этурман...” (Бақара, 186) деган.\nИблис алайҳилаънанинг васвасасидан мусулмон киши қандай қутулиши мумкин? Бунинг чораси борми? Албатта, қутулишнинг имкони бор. Қуйида васвасадан сақланишнинг бир қанча йўлларини баён қиламиз.\nСалафи солиҳларнинг намоздаги аҳволлари ва бизнинг аҳволимиз\n23-ҳижрий, 644-милодий йил. Мадина. Расулуллоҳ соллаллоҳу алайҳи васалламнинг масжидлари. Мўминлар амири Умар ибн Хаттоб розияллоҳу анҳу бомдод намозини ўқиш учун уйларидан масжидга кириб келдилар.\nЖаннатга кириш учун 30 та сабаб\nУшбу мақолада бир қанча оят ва ҳадислар келтирилган бўлиб, уларда жаннатга киришга сабаб бўладиган амаллар зикр қилинган. Албатта, жаннатга эришиш Аллоҳ таолонинг фазли билан бўлади. Биз зикр қилмоқчи бўлган амаллар эса, ушбу фазлнинг амалга ошишига сабаб бўлади.\nАйрим ёшлар "Мен намоз ўқимайман. Спиртли ичимликлар ичиб тураман. Яна кўплаб гуноҳ ишлар қилганман. Зинога ҳам бориб кўрганман. Дискотейкаларга борганман. Қизлар билан танишиб, кўнгилхушлик қилганман.\nИлм олишда ёдлашнинг аҳамияти\nТолиби илм бор имкониятини такрорлаш ва ёдлашга қаратиши лозим. Унинг учун энг муҳим нарса олаётган илмини ёд олишидир.\n“МАН ТАШАББАҲА БИ-ҚАВМИН, ФА-ҲУВА МИНҲУМ”\nЭнди, ана шу ҳадиси шариф – “Ман ташаббаҳа би-қавмин фа-ҳува минҳум”нинг лафзларига эътибор берайлик, фикр қилайликки, бу ердаги қавмдан мурод ким, ташаббуҳ (ўзини ўхшатиш)дан мурод қайси, “минҳум” (“улардан”)нинг бу ердаги маъноси нима?!


МАЗҲАБСИЗЛИК – МУСУЛМОНЛАР БИРЛИГИГА ТАҲДИДДИР — Zamaxshariy.uz\nМАЗҲАБСИЗЛИК – МУСУЛМОНЛАР БИРЛИГИГА ТАҲДИДДИР\nХХ аср сўнггида мусулмон оламида Ислом ниқоби остидаги ақидапарастлик гуруҳларидан ташқари яна бир таҳдиднинг янги қатлами намоён бўлди. У ҳам бўлса, мазҳабсизликка чақирувчилар тоифасидир. Мазҳабсизлик ҳаракати тарафдорларининг даъвосича, Исломда унга эътиқод қилувчи шахс учун суннийликдаги тўрт ёки ундан бошқа фиқҳий мазҳабларнинг бирига эргашиш шарт қилинмаган. Агар мусулмон шахс, бирор шаръий масалада улардан бирининг йўлини ўзига лозим тутса, у кўр–кўрона тақлид қилгани учун хатокор мутаассиб ва динидан ажралган фирқа ва гуруҳлардаги шахслар каби адашади.\nМазкур тоифага кирувчи шахслар Исломга амал қилишнинг асосида фақатгина Китоб (Қуръон) ва сунна туриши лозимлигини таъкидлашади. Уларнинг фикрича, бу икки манба хатолардан холи. Аммо фиқҳий мазҳабларга эргашиш эса, Китоб ва Сунна таълимотидан кўра, кўпроқ шахслар ижтиҳод (фикр)ларига тақлид қилиниши билан тавсифланади. Бу эса, хатога йўл қўйиш ва нуқсонлардан холи бўлишни тўлиқ кафолатлай олмайди. Қолаверса, Исломдаги фиқҳий мазҳаблар ҳижрий III асрдан сўнг пайдо бўлганлиги эътиборидан, бидъат ишлардан саналиб, сунна таълимотига кўра ҳар бир динга киритилган янгилик шубҳасиз залолатга маҳкумдир. Саҳобаи киромларнинг барчаси ҳам Аллоҳнинг китоби ва Расулуллоҳнинг суннатигагина мурожаат қилганлар. Улар бирор–бир масалада Қуръон ва суннадан далил тополмай қолгандагина ижтиҳодга қўл урганлар. Бу эса, асосий эътибор қаратиладиган ва эргашиладиган ҳолат.\nЎзларини “Ислом динининг фидойилари” деб эълон қилаётган бу тоифа Қуръон ва сунна турганда фиқҳий мазҳабларга эргашиш мусулмонлар ўртасида ихтилофлар пайдо бўлишига замин яратаётгани ва уларнинг бирлигига раҳна туғдираётгани ҳақида жар солмоқда.\nАслида, мазҳабсизлик даъвосини ёйишнинг ўзи ихтилоф манбаи бўлиб, Ислом дини, хусусан мусулмонлар бирлигига улкан таҳдид соладиган омил эканига шубҳа йўқ. Улар ўзларини мазҳабсиз деб даъво қиладилару, аслида ўзлари ҳам намоз ва бошқа ибодатларда ўша тўртта машҳур мазҳаб имомларидан бирига эргашади. Мазҳабга эргашиш аслида залолатдан узоқ бўлмоқ демакдир. Мазҳабсизлик тарафдорлари ўз даъволарини асослашда ихтилоф ва тақлид ибораларига алоҳида урғу берадилар.\nМаълумки, Исломда ихтилоф ақидавий ва фиқҳий йўналишларга хос. Ақидавий ихтилоф Аллоҳ таолога эътиқод қилишда турли туманлилик шаклда юзага келиб, мусулмонлар ички бирлигининг заифлашуви, турли тоифаларга бўлиниб кетишдек салбий оқибатларга сабаб бўлган. Бунинг оқибатида, хорижий, мўтазилий, қадарий, жабарий ва муржиий каби кўплаб тоифалар вужудга келган.\nФиқҳий ихтилофлар эса мутлақо бошқа мазмунга эга бўлиб, мазҳабларнинг ибодат, ижтимоий-иқтисодий ва ҳуқуқий муносабатларга турлича ёндашув натижасида ўлароқ пайдо бўлган. Бундай ҳолат асло нуқсон ёки ихтилоф манбаи сифатида талқин этилиши мумкин эмас. Аксинча, Ислом шариатининг замон ва маконга мослашувчанлиги ва мусулмонлар учун кенг имкониятлар мавжудлигидан далолат беради. Масалан, бирор-бир манзилга етиш учун турли томонлардан бориш имкони бўлса, киши нисбатан энг яқин ва қулай йўлни танлайди. Мусулмоннинг бирор бир мазҳабни тутишини ҳам айнан шундай ҳолатга қиёслаш мумкин. Зеро, уларда у ёки бу масала муайян халқ, миллатнинг урф-одатлари, қадриятлари, менталитети ҳамда ижтимоий муносабатларнинг характеридан келиб чиқиб энг қулай ва маъқул шаклда ҳал қилинган.\nШайх Рамазон Бутий айтадилар: “Мазҳабсизлик диндан чиқиб кетишга олиб борувчи кўприкдир”. Бундай ҳаракатлар эса ҳадисларда ва уламоларнинг асарларида қатъий қораланган. Қайд этилган мулоҳазалар “Қуръон ва ҳадисгагина амал қиламиз”, – дея ўзларини мужтаҳид билиб, фиқҳий мазҳабларни инкор қилаётганлар аслида, бу ҳаракатлари билан диний бирлик ва ақидавий якдилликка раҳна солаётганини исботлайди. Қолаверса, бундай иддаолар асрлар давомида мавжуд бўлиб келаётган мазҳаблар асосчилари ва уларнинг таълимотларига нисбатан бўҳтон бўлиб, мусулмон адаштиришга қаратилганини таъкидлаш ўринли бўлади.\nХулоса қилиб айтганда ислом динидаги мазҳабларнинг турли туманлиги умматларга енгиллик ва осонликдир. Аммо бу ҳикматни тушунмасдан ихтилоф чиқариш эса катта мусибатдир. Бу англашилмовчиликдан кўпроқ мусулмонларнинг ўзи зарар кўраётганлари ҳам маълум. Шунинг учун ихтилофларга бормасдан илм-маърифатга ёндошиш эса асосий вазифа бўлиб қолмоқда. Шуни ҳам айтиб ўтиш керакки, ихтилоф чиқараётганларнинг кўпчилигини ёшлар ташкил қилади. Бунга сабаб уларнинг ёшлиги ва шу соҳа бўйича билимларининг етишмаслиги, қолаверса, кимларнингдир сўзларига алданиб қолишларидир. Ҳозирги кунда биз ёшлар турли хил алдовларга учмасдан, билим олиб, жамият ривожига ўз ҳиссамизни қўшадиган бўлсак, бундай тарафкашликларнинг олдини олган бўламиз.\nТупроққалъа тумани “Абул Маржон бобо” масжиди имом-хатиби\nPrevious Post:ДИНИМИЗ ҚАРИНДОШЛИК РИШТАЛАРИНИ МУСТАҲКАМ ҚИЛИШГА БУЮРАДИ\nNext Post:БОЛАЖОНЛАРИМИЗ ҚАЛБИМИЗ ГАВҲАРИ


Тўхтатилган юракда жарроҳлик амалиёти\nВилоят болалар кўп тармоқли тиббиёт марказида туғма юрак нуқсони билан туғилган болаларда илк бор очиқ турда жарроҳлик амалиёти ўтказилди.\nДавлатимиз раҳбари томонидан мамлакатимизда тиббиётга жуда катта эътибор қаратилмоқда. Натижада қисқа фурсатларда соҳага замонавий технологиялар кенг жалб этилиб, кўплаб мураккаб жарроҳлик амалиётларини ўтказиш учун имконият яратилди. Вилоят болалар кўп тармоқли тиббиёт марказида 2018 йил апрель ойида ташкил қилинган болалар кардиохирургия бўлими ҳам ана шундай ислоҳотлар натижасидир.\n— Бўлимга Москвадаги А. Н. Бакулев номидаги юрак-қон томир хирургияси илмий марказида фаолият кўрсатаётган уч нафар юртдошимиз таклиф этилди, — дейди вилоят болалар кўп тармоқли тиббиёт маркази бош шифокори Маматқул Азизов. — Мазкур соҳа бўйича етарли малакага эга мутахассислар янги бўлимни ташкил этиш, жарроҳлик амалиётларини ўтказиш борасидаги таклифларини беришди. Биз шу асосда вилоят ҳокимлиги кўмаги билан уларга зарур шароитларни яратиб бердик. Янги бўлимда хизмат сифатини ошириш мақсадида уч нафар ходимимиз хорижда мазкур соҳа бўйича ўқиб, малака ошириб келди. Натижада ўтган йили мутахассисларимиз томонидан вилоятимиз бўйича туғма юрак нуқсони бор 3 минг 500 нафарга яқин бемор рўйхатга олиниб, уларнинг 82 нафарида юракда ёпиқ кардиожарроҳлик операциялари ўтказилди.\nСоғлиқни сақлаш вазирлиги ва вилоят ҳокимлигининг қўллаб-қувватлаши натижасида бўлим моддий-техник базаси мустаҳкамланиб, замонавий тиббий ускуналар, жиҳозлар билан таъминланди. Жумладан, вазирлик кўмагида 8 турдаги тиббий асбоб-ускуналар олиб келинган бўлса, вилоят ҳокимлиги томонидан ажратилган 1 миллиард 900 миллион сўм маблағ эвазига сунъий қон айлантириш аппарати келтириб ўрнатилди. Ушбу янги ускуна ёрдамида юрак тўхтатилган ҳолда мураккаб жарроҳлик амалиёти бажарилади. Марказда илк бор сунъий қон айлантириш ускунаси ёрдамида тўхтатилган юракда иккита жарроҳлик амалиёти ўтказилди. Бўлмачалараро тўсиқ нуқсони ва қоринчалараро тўсиқ нуқсони бўлган икки турдаги юрак пороги операцияси муваффақиятли ўтди.\n— Қизим юрак пороги билан туғилганини ўзимиз ҳам кейин билдик, — дейди каттақўрғонлик Соҳиба Халилова. — Лекин уни хорижда операция қилдиришга имкониятимиз бўлмаётган эди. Вилоятимизда шундай хасталикларни даволаш имконияти яратилганини эшитиб, марказга келдик. Яратганга шукр, тўққиз ёшли қизимни бугун операция қилиб, дарддан фориғ этишди. Айни пайтда қизимнинг аҳволи яхши. Шифокорлардан бир умр миннатдормиз, қўллари дард кўрмасин.\nМуассаса раҳбариятининг маълум қилишича, жорий йилда 300 нафарга яқин бемор болаларда мана шундай мураккаб жарроҳлик амалиётларини бажариш кўзда тутилган.\n16.01.2019 91 № 3 Саломатлик


Хутба — XUTBA.UZ\n19 07 2020 - 10:11 XUTBA.UZ\n126) Анас ибн Молик ким? Анас ибн Молик розаяллоҳу анҳум кунялари Абу Хамза Оталари Молик ибн Назр Ансорий Хазражий Нажжорий Оналари Умму Сулайм бинти Милҳондирлар. У киши ёшликларидан мусулмон бўлганлар10 ёшларидан бошлаб Росулуллоҳ соллаллоҳу алайҳи васалламнинг ҳизматларида бўлганлар. Росулуллоҳ соллаллоҳу алайҳи васалламнинг Мадинага келишларини интизор бўлиб кутганва у кишини кўришга ошиққанлар ичида Анас ҳам бор\n20 06 2020 - 4:56 XUTBA.UZ\nИсмлари Абдуллоҳ розияллоҳу анҳу кунялари Абу Абдурроҳман оталари Умар ибн Хаттоб оналари Зайнаб бинти Мауъун ёшликларидан исломга кирганлардан.\n07 06 2020 - 11:29 XUTBA.UZ\n89) Исломнинг рукнлари нечта? 5 та улар: Иймон Намоз Рўза Закот Хаж 90) Пайғамбар алайҳиссаломга ким савол берди? Жаброил алайҳиссалом 91) Нечта савол берди? (нима ҳақида) 5та: 1-Ислом 2-Иймон 3-Эҳсон 4-Қиёмат 5-Қиёматнинг аломати 92) Мўмин ким? Аллоҳ таоло ва унинг Росулини ота-онаси ва боласидан ортиқ яхши кўрган киши 93) Муҳаббат неччига бўлинади? 3 га: 1-Улуғлаш\n20 05 2020 - 1:33 XUTBA.UZ\n41) Имом Бухорий ким бўлган? Буюк муҳаддис олим. 42) Қачон қаерда туғилдилар? Хижрий 194-йил 13-шаввол жума куни Бухорода. 43) Неча ёшда Қуръонни ёд олдилар ва неча ёшда маккага бордилар? 9 ёшда Қуръонни ёд олдилар. 18 ёшларида Маккага бордилар. 44) Қайси шаҳарларда ҳадис тўпладилар? Макка Хуросон Боғдод Хижоз Басра Куфа Шом Миср шаҳарларидан. 45) Нечта ҳадис\n22 04 2020 - 11:43 XUTBA.UZ\n31) Ҳанафий мазҳабида суннатнинг санади учга бўлинади улар қайсилар? 1-си: Мутавотир. Саҳобалар, Тобиъинлар, табаъа тобиъинлардан ўттиздан кўп киши ривоят қилган ҳадислар мутавотир ҳадис билан собит билан хукмни инкор қилган киши кофир эътироф этиб, тан олиб амал қилмаган киши гунохкор бўлади. 2-си: Машҳур . Пайғамбаримиз алайҳиссаломдан кўп саҳобалар ривоят қилиб келтирган ҳадисдир “1-Албатта амаллар ниятларга боғлиқ.\n13 04 2020 - 6:55 XUTBA.UZ\n19) “Муснад” китобларида нима ёзилган? Бундай китобларда ҳар-бир саҳобий алиф-бо бўйича ёки исломга кириш навбати бўйича олиниб у зотнинг ривоят қилган ҳадислари бирин-кетин келтирилган. Муснад китобларининг энг машҳури Имом Аҳмад ибн Ханбалнинг китобларидир. 20) “Мўъжамда” нима ёзилган? Бу Алиф-бо бўйича ёзилган китоблардир унда Шайхлар, юртлар ва қабилаларга мансуб ҳадислар алиф-бо тартиби бўйича келтирилган\n11 04 2020 - 9:04 XUTBA.UZ\n1) Суннат нима? Пайғамбаримиз алайҳиссаломдан асар бўлиб қолган гап, иш, тақрир, халқий (тана тузилиши), аҳлоқий сифатлар ва таржимаи ҳолга тегишли бўлган маълумотлар. 2) Гап нима? “Албатта ишлар ниятга боғлиқ” ҳадис. Пайғамбаримиз алайҳиссаломнинг ҳар-хил холат муносабатларда айтилган гапларни “Қовлий суннат”дейилади. 3) Иш нима? Пайғамбаримиз алайҳиссаломнинг қилган иш амаллари масалан: тахорат, намоз, ҳаж каби буларга “Феълий суннат”\n28 07 2019 - 3:46 XUTBA.UZ\n“Маънавият” арабча «маъно» сўзининг жамъи бўлиб, моддийнинг тескариси – «моддий бўлмаган нарсалар» маъносини англатади. Исломий нуқтаи назардан қарайдиган бўлсак «Маънавият» деганда инсоннинг руҳий олами, онги, ақли ва тафаккурининг жамъи, яъни дунёқараши тушунилади. Маънавият руҳнинг мавжудлигини ва тананинг ўлимидан кейин ҳам яшаб қолишини, бинобарин, бу дунёда ҳам, охиратда ҳам танасининг ҳар бир қилган амали учун масъул\n05 04 2019 - 7:25 XUTBA.UZ\n«Жумуъа» сўзи арабча бўлиб, «жамлаш» деган маънони англатади. Чунки бу кунда мусулмонлар жамланиб, жума намозини укийдилар. Жума куни инсоният тарихида ўnа муҳим ходисалар бўлиб ўтган. Буларни эслаш, улуғлаш, улуғ неъмат деб билиш учун хам бу кун байрам қилинади, тўпланиб ибодат, дуо, зикр ва илтижолар адо этилади. Аллоҳ таоло Жумуъа сурасида марҳамат қилади: «Эй иймон келтирганлар!


27 Июль 11:03\nSHANGHAI.Kazinform - Хитой ҳукумати шарқий Чжэтцзян провинциясида Иньфа тропик бўрони туфайли 1,6 миллиондан ортиқ одамни эвакуация қилди, деб хабар беради Kazinform Global Times газетасига асосланиб.\nИсроил икки Форс кўрфази давлатининг эмлаш сертификатларини тан олди Хитой 3 ёшдан ошган болаларни коронавирусга қарши эмлашни бошлайди Яқин уч кунлик об-ҳаво маълумотлари: Қозоғистон ғарбида ва шимолида совуқ\nЯқинлашаётган бўрон туфайли Хитойнинг Тараққиёт ва ислоҳотлар давлат комиссияси душанба куни темир йўл транспорти ва метро фаолиятини тўхтатишни маслаҳат берди. Шунингдек, маҳаллий ҳокимият органларига фавқулодда вазиятларни бартараф этишнинг биринчи даражали чораларини жорий этиш тавсия этилди.\nДушанба куни маҳаллий вақт билан соат 09: 50да Чжзэцзян вилояти қирғоғига Иньфа бўрони етиб келди, деб хабар беради Хитой Марказий Метеорология Бошқармаси. Шамолнинг максимал кучи 10 балл. Метеорологларнинг фикрига кўра, даҳшатли бўрон Хитойнинг шарқидаги Шанхай, Чжэцзян, Чжзянсу ва бошқа ҳудудларга зарар етказиши мумкин.\nМутахассисларнинг тахмин қилишича, минтақада ёғингарчилик 29 июлгача давом этади. Чжэцзян ва Шанхай соҳилларида сайёҳлик муассасалари фаолияти тўхтатилди.


Шанхай аэропортларида бир йилда 100 миллиондан ортиқ йўловчига хизмат кўрсатилди\n10:28 / 13.12.2016\nШанхай дунёнинг энг йирик ҳаво транспорти марказлари қаторига кирди. Шаҳарнинг икки маҳаллий аэропортида бир йилда 100 миллиондан ортиқ йўловчига хизмат кўрсатилади. Shanghai Daily’нинг ёзишича, Пудун халқаро аэпортида 100-миллионлик йўловчи куни кеча Москвадан келган.\nШу тариқа, Шанхай аэропортлари йўловчи ўтказиш миқдори бўйича Лондон, Нью-Йорк, Токио ва Атлантага имкониятни бой бермоқда.\nШаҳарда ишлаётган икки аэропорт - Пудун ва Хунцяо тўрт терминал ва олти учиш-қўниш йўлагидан иборат. 2015 йилда уларга Хитой ҳаво трафигининг 11 фоизи тўғри келган. Пудундан самолётлар дунёнинг 250 шаҳрига парвоз қилади. Айни дамда эса аэропортда иккита янги терминал қурилмоқда ва улар ер ости метро йўналиши билан бирлашади. Лойиҳа 2019 йилга қадар якунланиши режалаштирилган.\nБаъзи бир тахминларга кўра, Шанхай келаси йили Токиони ортда қолдириб, Осиёнинг энг йирик ҳаво порти номига эгалик қилиши мумкин.\nАйни дамда Лондон бу кўрсаткич бўйича жаҳон етакчиси саналади. Унда олти аэропорт бор ва бир йилда ўртача 150 миллион кишига хизмат кўрсатилади.\nаэропорт рейтинг Шанхай Самолёт